Dačić: Ne zna se kad će početi pregovori sa opozicionim strankama, ima desetak platformi | Blok vesti\nDačić: Ne zna se kad će početi pregovori sa opozicionim strankama, ima desetak platformi\nPredsednik Skupštine Srbije Ivica Dačić izjavio je danas da je spreman za nastavak dijaloga sa opozicijom, uz posredovanje predstavnika Evropskog parlamenta, ali da za sada nema podatak kada će dijalog početi.\nDačić, koji je i predsednik Socijalističke partije Srbije, je za televiziju Pink izjavio da je početkom marta pozvao političke stranke iz opozicije, da nastave dijalog pod pokroviteljstvom Narodne skupštine između 15. i 18. marta, ali da je od njih dobio negativan odgovor zato što je to bilo „previše brzo“.\n„Nisam oduševljen da vodim dijalog svaki dan sa različitim likovima sa političke scene koji ne mogu da se dogovore ni između sebe. Ima desetak platformi (za pregovore), ima stranaka koje žele dijalog sa vlasti ali bez učešća stranaca“, rekao je Dačić.\nPrema njegovim rečima, dijalog vlasti i opozicije pod pokroviteljstvom EU o poboljšanju izbornih uslova počeo je u vreme kada je predsednica Narodne skupštine bila Maja Gojković, a njegova druga faza je trebalo da se nastavi nakon parlamentarnih izbora koji su održani juna prošle godine.\nDačić je dodao da predstavnici Evropskog parlamenta treba „prvo da razgovaraju sa svim poslaničkim grupama u parlamentu“, ali da za sada još treba da se vidi „kada će biti taj nastavak dijaloga“.\nGrupa proevropskih partija i pokreta u Srbiji pre nekoliko dana je uputila pismo predstavnicima Evropskog parlamenta (EP) u međupartijskom dijalogu, u kojem je optužila vlast na čelu sa Srpskom naprednom strankom (SNS) da podriva šanse za uspeh tih pregovora.\nU pismu posrednicima iz EP u predstojećem dijalogu vlasti i opozicije, Vladimiru Bilčiku, Tanji Fajon, Eduardu Kukanu i Knutu Flekenštajnu, kao i predsedniku Spoljnopolitičkog odbora EP Dejvidu Mekalisteru, šest stranaka i pokreta je navelo da SNS nizom poteza želi da smanji eventualne pozitivne efekte pregovora i izrazilo „ozbiljnu zabrinutost zbog iskrenosti i posvećenosti“ vlasti.\nMeđustranački dijalog formalno je ponovo nastavljen 1. marta onlajn konferencijom predsednika Skupštine Ivice Dačića sa predsednikom Spoljnopolitičkog odbora Evropskog parlamenta Dejvidom Mekalisterom i poslanicima EP, nakon kojeg je pozvao sve stranke da Skupštini Srbije dostave platformu i da imenuju po dva stalna stranačka predstavnika za međustranački dijalog o izbornim uslovima.\nDačić je potom izjavio da se evropskim predstavnicima ne žuri s dijalogom i da su pripremnoj fazi koja podrazumeva da razgovaraju sa poslaničkim grupama, Vladom Srbije i predstavnicima opozicije.\nOn je istakao i da mora da čuje i mišljenje stranaka koje ne žele da učestvuju u međustranačkom dijalogu ako mu prisustvuju predstavnici Evropskog parlamenta (EP).\nPrevious articleAKO IH NE MOŽEŠ POBEDITI, PRIDRUŽI IM SE: Hrvatska eliminisala njegovu reprezentaciju, pa on promenio državljanstvo (VIDEO)\nNext articleOGLASILA SE ZVEZDA: Otišao je naš Vlasta, veliki glumac i najveći Zvezdaš (FOTO+VIDEO)


Od smrti Dragana Maksimovića prošlo 17 godina, ubice nekažnjene\nautor: Z. S. 04.02.2018 161 pregleda 0\nGlumac Dragan Maksimović Maksa preminuo je na današnji dan, 4. februara, pre 17 godina, od povreda koje su mu zadali neonacisti, jer su mislili da je Ciganin.\nNešto tamnija put ili barem pričinjenje tamnije puti, bilo je dovoljno grupi rasista da u sred dana na Zelenom vencu, 17. novembra 2000. godine, isprebijaju Maksimovića. Poslednji, smrtni udarac čopora skinsa, stigao ga je dva meseca kasnije kada je podlegao povredama.\nOni koji su prisustvovali prebijanju Maksimovića, nisu su se suprotstavljali. Javnost je takođe bila tiha kada se saznalo za smrt ovog glumca.\nUbice nikada nisu odgovarale za zločin, a policija je njihov identit počela da utvrđuje tek 2016. godine. Spomen-ploča sa njegovim imenom, koja je postavljena 2006. godina, pet godina kasnije je oskrnavljena fašističkim simbolima.\nMaksimović je rođen 7. februara 1949. godine. Za života je zabeležio niz poznatih uloga u filmovima “Petrijin Venac”, “Vreme čuda”, “Šmeker”, “Poslednji krug u Monci”, “Nož”, “Crni bombarder”, “Lepa selo, lepo gore”. Igrao je u serijama kao što su “Otpisani”, “Priče iz majstorske radionice”, “Otvorena vrata”, a ljubitelji teatra ga pamte po komadima “Sarajevski atentant”, “Britanik”, “Lenjin, Staljin, Trocki”, “Kraj partije”, “Maksim Crnojević”.\nMikrosvet Toma Odella\nObnovljen Omladinski kreativni centar\nDOMINIK JANOVIĆ: Ljudi ne znaju šta je prihvatanje\nNeomoderni medeni mesec Džejmsa Blejka\nOdjeku nagrada od Unije studentskih glasila\nNema naznaka o nacionalnom registru osoba sa autizmom


Digtalizacijom arhivske građe čuvaju delove istorije | Srpska dijaspora | Vesti iz dijaspore i o dijaspori\nNaslovna Susedne zemlje Hrvatska Digtalizacijom arhivske građe čuvaju delove istorije\n– Digitalizacija je trend u arhivskoj struci i uz pomoć nje radimo na čuvanju materijala tamo gde nemamo uslova da adekvatno sačuvamo tu građu. Samim tim je činimo dostupnom svima onima koji su zainteresovani za istraživanja na ovom planu. Takav je trend u celom svetu, da dokumenti od određene istorijske važnosti budu digitalno dostupni i nadamo se da ćemo u skorijoj budućnosti to i uspeti da obuhvatimo sve i stavimo na raspolaganje široj publici. Sa druge strane, digitalizacijom sprečavamo građu od propadanja – kaže direktor SKC-a Srđan Sekulić.\nArhiva vukovarske parohije i namesništva meri se u nekoliko desetina metara dužine, a reč je samo o dokumentima dok će u nekom doglednom vremenu biti potrebno pregledati i sve vredne knjige sa kojima SPC raspolaže. Pažljivim pregledom dokumentacije izabrani su oni istorijski relevantni, koji se vezuju za istoriju parohije ili određene važne ljude i događaje.\n– Ne digitalizujemo samo dokumente koji su usko vezani za crkvu, nego i neke važne istorijske momente. Jedan od takvih primera mogao bi da bude trenutak kada je zabranjena ćirilica 1941. godine i kada tadašnji vukovarski prota šalje molbu za dozvolu da se ona koristi u crkvenim poslovima. Ustaške vlasti mu nakon toga odgovaraju da od toga nema ništa i da se zakon odnosi na apsolutnu zabranu ćirilice – navodi Sekulić.\nOn je prilikom predstavljanja projekta okupljenoj publici naveo još nekoliko zanimljivih delova istorijske građe Srba u Vukovaru i okolini koji su digitalizovani, a okupljenima se obratio i predsednik Zajedničkog veća opština, koje je i osnivač SKC-a, Srđan Jeremić koji je istakao značaj ovog projekta za srpsku zajednicu na ovom prostoru. Svi okupljeni nakon toga su obišli i prostorije SKC-a gde na poslovima digitalizacije svakodnevno rade zaposleni u ovoj instituciji.\nKako je reč o višegodišnjem projektu, nakon pravoslavne crkve na red će doći i digitalizacija arhiva škola, udruženja, ali i pojedinaca koji poseduju neke istorijski vredne dokumente, a budu želeli da ih na ovaj način sačuvaju. U Srpskom kulturnom centru nadaju se da će svi ovi koraci biti preduslov da ova institucija jednom ima sopstveni bogati arhiv koji će biti dostupan svima koje ove teme budu interesovale.\nThe post Digtalizacijom arhivske građe čuvaju delove istorije appeared first on srbi hr.


HO “Kosovsko Pomoravlje”: Opremanje predškolskog odeljenja u Vitini - Radio Kontakt Plus\n19:20, 29.05.2020Izvor: Radio Kontakt Plus\nU Vitini je, nakon ublažavanja mera zaštite od pandemije korona virusa, pokrenuta akcija opremanja prostorija predškolskog odeljenja škole „Mladen Marković“.\nHO “Kosovsko Pomoravlje”\nPredškolsko odeljenje će biti smešteno u objektu stare ambulante u dvorištu hrama Svete Petke u Vitini, jer u okviru školskih prostorija trenutno nema mesta za smeštaj budućih predškolaca.\nPredviđeno je da renoviranje cele zgrade bude završeno pre početka nove školske godine, kako bi od septembra deca neometano mogla da prate predškolski program.\nRadovi se izvode pod blagoslovom Eparhije raško-prizrenske, a novčana sredstva obezbedili su donatori iz dijaspore Goran Mekić, Sandra Janićijević i Violeta Zafirovski, saopšteno je iz humanitarne organizacije “Kosovsko Pomoravlje”.\n“Za đake koji je pohađaju vreme provedeno u školi najčešće je i jedina prilika za igru i druženje sa vršnjacima. U ovoj opštini na jugu Kosova i Metohije, danas živi oko 20 srpskih porodica, a crkva u Vitini je, nakon rata 1999. godine, postala jedino mesto njihovog okupljanja”, navode iz HO “Kosovsko Pomoravlje”, uz podsećanje da je osnovna škola „Mladen Marković“ u Vitini jedna od najstarijih obrazovnih institucija u Kosovskom Pomoravlju.\nPomoć za Srbe u Vitini i podrška srpskim institucijama u ovoj opštini je neophodna da bismo deci iz ovog mesta omogućili srećnije detinjstvo i bolje obrazovanje, a njihove roditelje ohrabrili u nameri da sa svojim porodicama ostanu da žive na Kosovu i Metohiji, ističu iz HO “Kosovsko Pomoravlje”.


11.10.2014, Sve vesti – Dačić: Srbija bez dileme u EU | Novinsko-informativna agencija Roma\n11.10.2014, Sve vesti – Dačić: Srbija bez dileme u EU\nŠef srpske diplomatije i prvi potpredsednik Vlade Ivica Dačić izjavio je danas u Briselu da Srbija odlučno korača ka članstvu u Evropskoj uniji, bez obzira na odbijanje da uvede sankcije Rusiji.\n– Članstvo u EU je prvi prioritet ove vlade i oko toga nema dileme – rekao je Dačič u govoru u Centru za evropsku politiku u Briselu pred velikim brojem diplomata i novinara.\nOn je ranije danas učestvovao u skriningu o poglavlju 31 pregovora o pridruživanju, koje se odnosi na uskladjivanje spoljne politike Srbije sa evropskom.\n– Lično sam došao na skrining jer neki postavljaju pitanje da li, zbog toga što se nismo pridružili sankcijama protiv Rusije, stvarno hoćemo u EU – rekao je Dačić i dodao da će Srbija postepeno harmonizovati svoju diplomatiju sa zajedničkom diplomatijom EU.\nMi smo svesni svojih obaveza i tu nema ništa sporno, a jedina stvar oko koje se ne slažemo sa EU su sankcije Rusiji, koje ne možemo da podržimo baš kao što ne podržavamo embargo Rusije na uvoz hrane sa EU, rekao je Dačić.


Predsednik PKS razgovarao sa privrednicima iz regiona | (Vesti - 11. 04. 2017) Subotica.com\nPredsednik PKS razgovarao sa privrednicima iz regiona\n11.04.2017. u 00:00h\nPredsednik Privredne komore Srbije, Marko Čadež i potpredsednik Pokrajinske vlade, Ivan Đoković sastali su se danas u Regionalnoj privrednoj komori sa predstavnicima 40-tak firmi iz regiona, kako bi razgovarali o mogućnostima za unapređenje privrednog ambijenta.\nSiva ekonomija, visoki porezi i doprinosi i dalje su glavni problemi sa kojima se suočavaju privrednici u regionu, zaključak je sastanka.\n- Naš posao je da čujemo šta je privrednicima potrebno i da na tome svaki dan radimo, isporučimo rezultate i sa njihovim leđa skinemo obaveze kojima ne bi trebali da se bave, nego da se posvete sklapanju ugovora i posla - kaže Marko Čadež, koji je u sklopu posete Subotici obišao i „Budućnost“ i ATB Sever- Posebno zadovoljstvo je bilo videti u ATB Severu ljude koji fantastično rade, posebno zadovoljstvo je bilo čuti da će već posle Uskrsa u ovoj kompaniji biti zaposleno deset inženjera i da je plan grupacije da Subotica i ovaj region dobiju nove proizvodne pogone, što znači da je Volong grupacija prepoznala ovo mesto sa potencijalom za veliki razvoj.\nIstičući da u privrednom smislu Severnobački region može da bude primer ostalim regionima, jer jedini ostvaruje suficit u spoljnotrgovinskoj razmeni, potpredsednik Pokrajinske vlade, Ivan Đoković je skrenuo pažnju i na narastajući problem nedostatka kvalitetne radne snage.\n- Ovo je jedini region gde postoji suficit u spoljnotrgovinskoj razmeni, što nije zanemarljiva stvar. Ono što je problem koji se evidentno primećuje jeste što polako dolazi do gubitka radne snage zbog migracija ka Evropskoj uniji i neadekvatnog obrazovnog sistema. Privrednici su iskazali bojazan da već u narednim godinama radna snaga neće moći da na adekvatan način odgovori poslovnim procesima. Isti problem se javlja i kod visoko kvalifikovane radne snage i u tom smislu, Regionalna privredna komora i privreda Subotice sarađuju sa Fakultetom tehničkih nauka iz Novog Sada a i sa celokupnom univrerzitetskom javnošću. Uz našu podršku i podršku Privredne komore mislim da ćemo uspeti da pronađeno adekvatne modele i podstaknemo što više ljudi da se usavrše, prekvalifikuju i dokvalifikuju i da ih uključimo u radne procese u ovim kompanijama. Takođe, potrebno je da se sistemom dualnog obrazaovanja ili uključivanjem studenata u toku školovanja u proizvodne procese i kroz moguće mere stipendiranja zadrži što veći broj visoko kvalifikovane radne snage u ovim kompanijama - kaže Đoković, koji je privrednicima predstavio podsticajne mere Pokrajinskog sekretarijata za privredu i turizam, planirane za ovu godinu.\nATB Sever planira preseljenje dela proizvodnje iz Austrije i Nemačke u Srbiju\nprivredna komora regionalna privredna komora privredna komora srbije marko čadež\npre 10 časova i 19 minuta


Škola i posao - Sve je OK\nTestovi, usmena ispitivanja, prezentacije i sve druge situacije u kojima neko procenjuje naše znanje i sposobnosti mogu biti izuzetno stresne i neprijatne. Ipak, koliko god to nemoguće delovalo, postoji način da taj stres pobedimo i sprečimo ga da utiče na naš uspeh.\nKoliko ti se puta desilo da ne možeš da postigneš sve što zamisliš? Ili da imaš toliko obaveza da ne znaš od koje da počneš, ali se ipak opredeliš za to da prvo pogledaš celu sezonu serije? Ne brini se, nisi jedini/a. Srećom, postoje i bolji načini da se organizuješ i uopšte nisu toliko komplikovani!\nBudi ekonomičan: saveti za “bezbolnu” štednju\nNovac može delovati dosta zbunjujuće, čak i zastrašujuće. Dobra vest je da uvek možeš da pronađeš način da njime efikasno upravljaš.


Postignut dogovor o embargu na rusku naftu\nHomeSve VijestiPostignut dogovor o embargu na rusku naftu\nBRISEL – Lideri EU postigli su dogovor o šestom paketu sankcija protiv Rusije, koji obuhvata djelimični embargo na uvoz ruske nafte i isključenje “Sberbanke” iz međunarodnog platnog sistema SVIFT, saopštio je predsjednik Evropskog savjeta Šarl Mišel.\n“Dogovor o zabrani izvoza ruske nafte u EU. Ovo momentalno pokriva više od dvije trećine uvoza nafte iz Rusije, smanjuje veliki izvor finansiranja njene ratne mašine. Maksimalni pritisak na Rusiju da okonča rat“, napisao je Mišel na “Tviteru”.\nOn je dodao da su iz SVIFT-a isključeni “najveća ruska banka `Sberbanka` i još tri državna emitera, te da su sankcionisani pojedinci odgovorni za ratne zločine u Ukrajini”, prenio je TASS.\nPregovori o šestom paketu sankcija vođeni su skoro mjesec dana. Inicijalno je bilo planirano da se zabrani sav uvoz nafte i prerađevina, ali su se tome usprotivile Mađarska i još neke zemlje, koje vjeruju da bi takva mjera nanijela katastrofalnu štetu evropskoj ekonomiji.\nEvropska komisija morala je da isključi ruski naftovod iz paketa da bi dobila saglasnost Mađarske.


Firefox Focus za Android sada sprečava veb lokacije da vas prate putem kolačića - BIGportal.ba\nFunkcija se zove “Totalna zaštita od kolačića” i sprečava praćenje na više lokacija.\nFirefox to radi tako što čuva kolačiće u virtuelnoj „tegli za kolačiće“ i sprečava veb lokacije da pristupe informacijama o vašem ponašanju na mreži. Ovo je standardna praksa za ciljanje oglasa tako da kompanije znaju koje su vaše preferencije za kupovinu.\n“Totalna zaštita od kolačića” je deo desktop verzije veb pretraživača i podrazumevano je omogućena, ali je njeno prenošenje na verziju za Android trajalo neko vreme. Zapravo, ovo je prvi mobilni pretraživač koji nudi takvu funkciju, piše Engadget.\nPošto neke veb lokacije neće ispravno funkcionisati dok pregledač blokira pristup kolačićima, on koristi SmartBlock i druge srodne funkcije da bi navedene veb lokacije bile operativne.


Načekaćemo se do plate od 500 evra - Ozonpress :: internet portal\nNačekaćemo se do plate od 500 evra\nTag: 500 evra, čekanje, plata\nProsečna plata će biti veća za 80 evra?! Vlada Srbije i premijer Aleksandar Vučić najavili su da bi do kraja 2017. godine prosečna plata u Srbiji, koja trenutno iznosi 370 evra, mogla da poraste na 450 evra.\nDakle, dve godine kasnije prosek primanja u Srbiji bio bi veći za oko 8,5 odsto. Ekonomisti su u vezi sa ovim pitanjem veoma sumnjičavi i smatraju ga nemogućom misijom.\nMahmut Bušatlija, ugledni ekonomista, kaže za “Alo!“ da je povećanje prosečne plate na 450 evra realno koliko i onih prethodno najavljenih 500 evra.\n– Teško se može očekivati rast plata, ako se bruto domaći proizvod (BDP) iduće godine poveća za tri ili četiri odsto, koliko je obećao premijer, a da nam plata raste za 30 odsto. To je nemoguće. Da nam BDP raste i za pet odsto, ako smo vrlo progresivni, odnosno ako proizvedemo pet odsto više robe, naša plata nikako ne može biti za 30 odsto veća. To je velika disproporcija, može biti, recimo, sedam odsto, ali da toliko odskoči, to je praktično nemoguće – ističe Bušatlija.\nStručnjaci ne veruju u predviđeni rast zarada, a privrednici ukazuju da porast plata mora da prati rast proizvodnje i potrošnje.\nEkonomista Milojko Arsić, kaže da su plate u Srbiji sada približno u skladu sa nivoom razvijenosti, a za znatniji i održiv rast standarda građana, neophodne su visoke stope rasta bruto domaćeg proizvoda u dužem periodu od četiri do pet odsto, kazao je Arsić.\n– Da bi se prosečna plata povećala na 600 evra, odnosno za više od 50 odsto, a da to bude dugoročno održivo, neophodno je da rast plata bude u skladu sa rastom produktivnosti. Uz stopu rasta BDP od oko pet odsto, potrebna je gotovo jedna decenija da se dostigne toliki rast zarada. Kad dostignemo prosečnu platu od 600 evra, prosečne penzije bi mogle da budu oko 300 evra– ukazao je Arsić\nPreljina Expo – treći dan\nNovi oglas sa posao\nPlata u Forverku 500 evra bruto, u Škodi 2.000


Grujičić: Nikada u istoriji nije bilo toliko operacija karcinoma dojke, kao sada\nNaslovna Info Srbija Grujičić: Nikada u istoriji nije bilo toliko operacija karcinoma dojke, kao sada\nI dok je obolelih od kovida 19 manje, raste broj obolelih od drugih bolesti, odnosno u prvi plan dolazi sve ono od čega građani Srbije najčešće boluju.\nDirektorka Instituta za onkologiju i radiologiju Srbije Danica Grujičić je rekla da nikada toliko žena u istoriji nije operisano od karcinoma dojke kao što je sada za prva tri meseca ove godine, a broj obolelih je takav da neki pacijenti moraju da sačekaju.\nProf.dr Danica Grujičić, direktorka Instituta za onkologiju i radiologiju Srbije rekla je za RTS da je Institut radio sve vreme korone.\n„Vratili smo se u pun kapacitet i u pogledu broja ambulatnih pregleda i u pogledu hospitalizacija“, navela je Grujičićeva.\nDirektorka Instituta je rekla da nikada toliko žena nije operisano od karcinoma dojke kao što je sada za prva tri meseca ove godine, a broj obolelih je takav da neki pacijenti moraju da sačekaju.\nGrujičićeva je najavila novu opremu za Institut – dolaze akceleratori, savremene magnetne rezonance i savremene skenere.\n„Imaćemo dovoljno aparata, pacijenti neće morati nigde da idu da se snimaju“, naglasila je Grujičićeva i dodala da zbog renoviranja zgrade i postavljanja aparata pacijenti će morati do avgusta da se strpe za snimanje.\nMeđutim, kaže mamografija će raditi sve vreme.\n„Imam običaj da kažem – svi ćemo biti pacijenti. Bitno je da mi imamo uslove za lečenje. Broj pacijenta prevazišao je Institut. Svi rade izvan fizičkih mogućnosti“, rekla je doktorka.\nGrujičićeva je zamolila državu da se obezbedi nova zgrada koja će biti u okviru Kliničkog centra jer sa ovim velikim obimom pacijenata to je neophodno.\n„Novi aparati rade u tri smene i nisu stari pet, već 15 godina. Čestično zračenje je budućnost i na tome se treba raditi. Ako se napravi kako treba može služiti i u narednih 200 godina“, istakla je Grujičić.\nPogledaj: Odluka MUP-a da se svi pripadnici policije vakcinišu protiv virusa kovid 19\nPrethodni tekstIzvršni odbor FSS uzvraća udarac – smenjen Pantelić\nSledeći tekstĐorđe Balašević ušao u udžbenike muzičke kulture za osnovnu školu


Vučić sa Varheljijem o izveštaju: Prihvatio sam krivicu i spreman sam za posledice – Srce Srbije\nVučić sa Varheljijem o izveštaju: Prihvatio sam krivicu i spreman sam za posledice\n„Uvek je dobro da vidite izveštaj Evropske komisije, da vidite političke stvari, u ekonomiji smo bolji od većine njihovih zemalja, u godinu dana smo među najboljim u Evropi. Ima dobrih stvari, šta je sve napredovalo, ima posebnih kritika na moj račun da sam koristio funkciju predsednika i pridobijao glasove za stranačku listu, odgovaraću na to kad dođe vreme, prihvatio sam krivicu i rekao da sam spreman da snosim posledice“, rekao je predsednik Srbije Aleksandar Vučić posle sastanka sa evropskim komesarom za proširenje Oliverom Varheljijem.\nKako je Vučić rekao, njegova je krivica što je predlagao uvođenje policijskog časa, što su se intenzivirali odnosi sa Rusijom i Kinom, kupljen sistem Pancir. Dodao je da su govorili o svemu šta su naši nedostaci, o njegovim propustima i „da će biti spreman da odgovara svom narodu“.\n„Dug je spisak mojih teških grehova, ja ih prihvatam. Ja insistiram na saradnji sa Rusijiom i Kinom, ja sam rekao da niko ne pipa demonstrante dok ne zauzmu neku instituciju, ne moraju da to pišu ja ću odmah da prihvatim. I sad ću da nabavim još bespilotnih letelica iz jedne problematične zemlje“, dodao je Vučić.\nPredsednik je rekao da će region dobiti od EU oko osam milijardi u grantu, a još 20 milijardi evra kroz različite projekte.\n„Jedan projekat od značaja je da napravimo internet mrežu za naša sela, da imamo kompjutere u svim seoskim školama. Mi žurimo da izgradimo najviše i puteva i pruga, verujem da ćemo imati još veću podršku EU. Zahvalni smo im šta su odredili za Niš-Merdare, poklonili su nam 40,3 miliona evra i nadam se da ćemo imati tu podršku i za druge vrste pruga i puteva. Nadam se da ćemo moći da računamo na izgradnju puta Beograd-Sarajevo i pruge Beograd-Sarajevo, kao i pruge Beograd-Zagreb, odnosno Beograd-Šid. To su velike stvari koje radimo sa EU“, kaže Vučić.\nPredsednik je ujedno potvrdio da je u investicioni projekat EU uvrštena pruga Kraljevo – Rudnica.\n„Naveo sam jedan projekat koji je uperen protiv Srbije, komesar je saslušao ono što imamo da kažemo. Dobro je i kad komšije dobiju novac, nadam se da ćemo postići veću bliskost sa njima. Veoma sam zadovoljan razgovorima i saradnjom sa EU“, dodao je Vučić.\nVučić o odavanju počasti ubijenim Albancima: Šta ste mislili – da sednem, da legnem, naravno da ću da ustanem\nNevladina organizacija Fond za humanitarno pravo (FHP) pozvala je nedavno predsednika Srbije, Aleksandra Vučića da počast Albancima čiji su posmrtni ostaci pronađeni u Batajnici, oda na tom mestu, a ne na zatvorenom sastanku.\nPozivu su prethodili nezvanični navodi da je na sastanku predsednika Srbije sa predstavnicima Nacionalnog konventa o EU odata pošta žrtvama rata na Kosovu među kojima su i Albanci čiji su posmrtni ostaci otkriveni u masovnoj grobnici u Batajnici kod Beograda.\nPredsednik je večeras „objasnio šta se tamo zbivalo“.\nKaže da je prisustvovao sastanku sa grupom nevladinih organizacija na kojem je dogovoreno da niko ne govori javno o čemu se razgovaralo.\nNavodi da ne može da govori o detaljima, ali i da je jedan od prisutnih, direktor Instituta za evropske poslove, Naim Leo Beširi, ustao i zatražio da svi ustanu kako bi se odala počast poginulim Albancima.\nNakon predsednikovog večerašnjeg obraćanja oglasio se upravo Naim Leo Beširi koji mu se zahvalio zbog toga što je ustao i odao počast ubijenim Albancima.\n„Pošto je predsednik Vučić potvrdio javno, zahvalan sam u ime Albanaca zakopanih u Batajnici što je ustao i zajedno sa mnom odao počast pre svega njima, a onda i Albancima, Srbima, Bošnjacima, Crnogorcima, Gorancima i drugima koji su izgubili život u ratu 1998.-2000. Sad je vreme da razgovaramo o tome kako su dospeli na policijski poligon u Batajnici“, poručio je Beširi u objavi na Fejsbuku.\n„Svi su ustali, pristojan sam čovek, naravno da ću da ustanem, i ne znam zašto ne bih ustao. Uvek sam spreman da odam počast svakom ubijenom čoveku, svakom mrtvom čoveku. Ne razumem, kako ste mislili, da budem nepristojan, da sednem, da legnem ili ne znam šta da radim, naravno da ću da ustanem. A to valjda nije trebalo da ustanem zato što su bili u pitanju Albanci. Neću da pričam da li su trikovi ili ne, ustaću uvek“.\nPredsednik kaže da sa tim nema problem, te da mu je potpuno čista savest.\n„Ustaću za svakog Srbina, svakog Albanca i svakog drugog koji je poginuo u ratnom sukobu u nadi da ratnih sukoba neće biti“, dodao je predsednik.\nVarhelji: Fokus na nova radna mesta i privlačenje stranih investicija\nEvropski komesar je istakao da je ekonomsko – investicioni plan težak devet milijardi evra u grantovima bespovratne pomoći i da će biti obezbeđene finansijske garancije sa međunarodnim finansijskim partnerima.\n„Ja bih se fokusirao na nešto na čemu smo radili tokom leta, a to su projekti koji će stvoriti radna mesta i privredni rast i investicionu klimu, kako bi se privukle strane investicije. Kada pogledamo Zapadni Balkan vidimo neke prepreke, nedostatak infrastrukture dovodi do toga da nemamo trgovačke rute, to treba da uspostavimo, potrebna nam je železnica, putevi, takođe i zelenija ekonomija. Region može da raste samo kao celina, potrebne su nam veze među svim prestonicama, investicije neće vredeti ništa ako kamioni moraju da stanu na svakoj granici. Zato smo izradili plan tako da će svi iz regiona učestvovati u njegovoj organizaciji“, rekao je Varhelji.\nVarhelji je, nakon poruke u Prištini da u dijalogu ima progresa, istu poruku preneo u Beogradu. Kaže da vidi zainteresovanost strana, ali je i naznačio da „to nije lak proces“.\nKomesar EU za proširenje prethodno se sastao i sa mandatarkom za sastav nove Vlade, Anom Brnabić sa kojom je, kako je saopšteno, takođe razgovarao o godišnjem izveštaju Evropske komisije o napretku Srbije na evropskom putu i o Ekonomsko-investicionom planu Evropske komisije za Zapadni Balkan.\nBrnabić mu je poručila da će nastavak reformi na evropskom putu biti prioritet buduće Vlade Srbije.\nVarhelj se prethodno sastao i sa delom opozicije u Srbiji, a koja je od njega zatražila da investicioni plan EU bude uslovljen upravo reformama, među kojima je izdvojena vladavina prava.\nVarhelj je takođe razgovarao je i sa predstavnicima civilnog sektora okupljenim u Nacionalnom konventu o EU.\nIzneo je očekivanja da će Izveštaj Evropske komisije, u delu koji se odnosi na demokratske institucije i vladavinu prava, u Beogradu biti shvaćen kao podstrek i smernice za dalji rad, posebno kada bude izabrana nova Vlada Srbije.\nKomesar za proširenje EU Oliver Varhelji ovoga jutra je boravio u poseti Prištini gde se sastao sa kosovskim premijerom Avdulahom Hotijem, koji je potvrdio da će u sklopu investicionog plana EU za Zapadni Balkan vrednog 9 milijardi evra, Kosovo dobiti 50 miliona evra finansijske pomoći.\nČlanak Vučić sa Varheljijem o izveštaju: Prihvatio sam krivicu i spreman sam za posledice se pojavljuje prvo na KoSSev.


Podržali smo Festival ekološkog pozorišta za decu i mlade u Bačkoj Palanci | NIJE SVEJEDNO FONDACIJA\nPodržali smo Festival ekološkog pozorišta za decu i mlade u Bačkoj Palanci\nFestival ekološkog pozorišta za decu i mlade već 25 godina Bačkoj Palanci, gradu bez pozorišta, svakog leta približava pozorišno stvaralaštvo i kulturu. Ove godine pod sloganom „Srcem, štapom i kanapom“, publici su se predstavile pozorišne trupe iz Srbije, Rusije, Hrvatske, Slovenije, Italije i Bosne i Hercegovine.\nTokom četiri dana Festivala, pored takmičarskog dela i muzičkog programa, najmlađi posetioci imali su prilike da učestvuju u celodnevnim kreativnim radionicama na temu ekologije, pozorišta, mentalne aritmetike, muzike i mnogih drugih umetničkih i praktičnih veština.\nNectar, kao kompanija koja neguje porodične vrednosti, tu već tradicionalno pronalazi svoje mesto. Tako je i ove godine najmlađima obezbedila sokiće kao podršku tokom boravka u prirodi i učestvovanja u edukativnim radionicama.\nDrago nam je da smo deo organizacije koja okuplja mlade, podstiče na aktivizam i razvija svest o značaju i zaštiti životne sredine još u ranom periodu odrastanja.


Nagavci: Radimo na poboljšanju kvaliteta obrazovanja, nema razloga za štrajk nastavnika - Kosovo Online\n6. Januar 2022. • 13:32\nIzvor: Koha/Kosovo pres\nNagavci kaže da nije razmišljala o neučestvovanju u PISA testiranju kojim se procenjuju veštine petnaestogodišnjaka u čitanju, matematici i nauci.\nDodala je da je fokus rada ministarstva na inkluziji i ranom obrazovanju i dodala da je ove godine izdvojeno pet miliona evra za izgradnju vrtića.\nTakođe, predviđeno je zapošljavanje 100 vaspitača za decu sa smetnjama u razvoju.\nNagavci se osvrnula i na upozorenja sindikata o mogućim štrajkovima prosvetnih radnika ukoliko ne bude usvojen zakon o platama.\n" Pravičan je zahtev da konačno imamo zakon o platama koji reguliše i rešava nejednakosti koje postoje između različitih kategorija koje rade u javnom sektoru. Ali, nema mesta za štrajkove, a još manje za ucene i pretnje, jer se na ovom nacrtu zakona već radi. Verujem da ćemo na proleće imati rezultat“, kaže Nagavci.\nNagavci kaže da ovo ministarstvo radi u nekoliko pravaca na poboljšanju kvaliteta obrazovanja na Kosovu i da je završen Zakon o Kosovskoj agenciji za akreditaciju.\nJedna od odluka koju je Vlada donela u protekloj godini, naglasila je, jeste besplatno visoko obrazovanje koje je dugo obećavano.\n"Besplatno visoko obrazovanje nudi jednake mogućnosti za sve naše mlade ljude i mislim da će to samo stvoriti jednaku priliku i mogućnost za sve studente, ali ne i narušavanje kvaliteta“, zaključila je Nagavci.\nArberie Nagavci Ministarstvo obrazovanja, nauke i tehnologije škola nastavnici štrajk\nJašaraj: Pandemija pogodila obrazovanje, nismo bili spremni


Kosovo: U dogovoru sa SAD Skupština o demarkaciji sa Crnom Gorom sledeće nedelje\nSkupština Kosova je danas najavila da će iduće nedelje razmotriti zakon o ratifikaciji sporazuma o demarkaciji granice Kosova i Crne Gore.\nDogovor o tome postigi su u telefonskom razgovoru predsednik Skupštine Kosova Kadri Veselji i zamenik pomoćnika američkog državnog sekretara Hojt Brajan Ji.\nDvojica zvaničnika su razmotrila aktuelna kretanja na Kosovu i saradnju.\n- Američki diplomata čestitao je Veseljiu zbog liderstva koje je pokazao prilikom donošenja odluka, s posebnim akcentom na parnerstvu da se Bezbednosne snage Kosova pretvore u vojsku, u koordinaciji sa Sjedinjenim američkim državama - navodi se u saopštenju.\nMustafa: Ili demarkacija sa CG ili idemo na prevremene izbore\nMustafa traži od EU liberalizaciju režima viza pre demarkacije s Crnom Gorom\nPredsednik Veselji je tokom razgovarao rekao da "institucije Kosova treba da donesu velike odluke, jer u suprotnom, gube smisao postojanja".\nVeselji i Hojt Brajan Ji su razgovarali i o reformama u pravosuđu, koje treba da se nastave i da sve institucije treba da se angažuju da bi one bile uspešne.\nZamenik pomoćnika američkog državnog sekretara je najavio da će vrlo brzo posetiti Kosovo, saopštila je Skupština.\nEK pozdravila ratifikaciju Sporazuma o demarkaciji sa Crnom Gorom\nU nedelju o ratifikovanju sporazuma o demarkaciji sa Crnom Gorom\nPonovo odložena rasprava o demarkaciji sa Crnom Gorom, vlast bez većine\nAmbasada SAD: Kosovska skupština da ratifikuje sporazum o razgraničenju s Crnom Gorom


Iz Kine stižu upozorenja da zapadna finansijska tržišta prebrzo rastu – Bankar.me\nMarch 3, 2021 BERZA, PLANETA, SVE VIJESTI, SVIJET Leave a comment\nGuo Šićing, čelnik kineske Regulatorne komisije za bankarstvo i osiguranje, upozorio je da bi se na razvijenim finansijskim tržištima u narednom periodu mogao stvoriti mjehur, jer “njihov rast nije u skladu sa rastom realne ekonomije”.\nDodao je i da je za veliki rast američkog i evropskog tržišta ponajviše zaslužna labava monetarna politika. Taj rast je, prema njegovom mišljenju, neutemeljen u realnim ekonomskim indikatorima. A ukoliko dođe do pucanja ovog mjehura, rekao je Šićing, to bi osjetila i Kina, koja je direktno povezana sa finansijskim tržištima razvijenih zemalja.\nNa ovu njegovu izjavu negativno su reagovale azijske berze, zbog straha investitora da se iza nje krije namjera Kine da ograniči priliv stranog kapitala.\nDa li će se to zaista i desiti saznaćemo u petak, kada će kineski parlament raspravljati o kursu ekonomske politike u narednom periodu i objaviti petogodišnji plan za razvoj privrede.\nIpak, istine radi, treba dodati da je i kinesko finansijsko tržište bilježilo brz rast posle oporavka od šoka koji je izazvala pandemija korona virusa. Ono je prošle godine dostiglo najviše nivoe još od krize iz 2008. godine.\nPOJMOVImjehur berze vijesti sa berze\nPrevious Analitičari: Niz kupovnih signala za bitcoin\nSljedeći Slovenci smjenjuju NO Komercijalne banke Banja Luka


cia | CazinNET\nkim jong un, donald trump, sjeverna koreja, pjongjang, cia\nLider Sjeverne Koreje Kim Jong-un je racionalan političar i Sjedinjene Američke Države moraju shvatiti da imaju posla sa zemljom koja ima nuklearno oružje, izjavio je ekspert američke Centralne obavještajne agencije za Koreju Jong Suk-li.\n"Kod nas postoji tendencija da se potcjenjuje njegov konzervativizam", rekao je Jong, a prenio AFP.\nPo njegovim riječima, Kim želi "vladati dugo vremena i umrijeti u vlastitom krevetu".\nSAD mora shvatiti da ima posla sa zemljom koja ima nuklearno oružje, upozorila je Centralna obavještajna agencija.\ndonald trump, melania trump, cia, Randolph Alles, Tajne služćbe, sjedinjene američke države\nAmerička tajna služba suočava se s manjkom novca zbog velikih troškova zaštite predsjednika, njegove velike porodice i brojnih kuća.\nnezaposleni, statistika, cia\ncia, balkan, state department, albanija, srbija\nalija izetbegović, dejton, cia\ncia, ratni zločinac, slobodan milošević


Niški Portal | Saopštenje za medije JKP „Tržnica“ Niš\nSaopštenje za medije JKP „Tržnica“ Niš povodom teksta objavljenog na portalu „Južne vesti“ dana 13.05.2019. godine pod nazivom "Direktor "Tržnice" kupio softver za javno preduzeće od firme u kojoj je takav softver prodavao" prenosimo u celosti:\nSastavni deo Programa poslovanja JKP “Tržnica“ - Niš je Plan nabavki za 2018. godinu. Program poslovanja usvojen je od strane nadležnog organa.\nU delu Programa poslovanja na strani 83, nalazi se NABAVKA OPREME - DOBARA, a pod tačkom 2.9. predviđena je pozicija „softveri za proširenje informacionog sistema“ na iznos od 850.000,00 dinara.\nZa konkretnu nabavku, JKP “Tržnica“ - Niš je bila dužna da spreči postojanje sukoba interesa, obezbedi konkurenciju i da ugovorena cena ne bude veća od uporedivo tržišne cene, a saglasno čl. 29 ZJN.\nPostojanje sukoba interesa je regulisano članom 29. (sukob interesa u smislu ovog zakona postoji , kada odnos predstavnika naručioca i ponuđača može uticati na nepristrasnost naručioca pri donošenju odluke u postupku javne nabavke: 1. ako predstavnik naručioca ili sa njim povezano lice učestvuje u upravljanju ponuđača; 2. ako predstavnik naručioca i sa njim povezano lice poseduje više od 1% udela, odnosno akcije ponuđača; 3. ako je predstavnik naručioca ili sa njim povezano lice zaposleno ili radno angažovano kod ponuđača ili sa njime poslovno povezano).\nIz predhodnog, nedvosmisleno možemo zaključiti da su navodi lista Južne vesti netačni. U slučaju nabavke softvera nije povređeno načelo sukoba interesa.\nŠto se tiče obezbeđivanja konkurencije, JKP „Tržnica“ - Niš je u konkretnom slučaju ispoštovala i ovo načelo zakona. U prostorijama preduzeća, u periodu pre konkretne nabavke, na naš poziv održane su prezentacije softvera potencijalnih ponuđača, kojima su prisustvovali zaposleni koji koriste softver. Tek nakon održanih prezentacija, na adrese potencijalnih dobavljača su poslati pozivi za učestvovanje u nabavci po članu 39. stav 2 ZJN.\nPrilog 3: pozivi potencijalnim ponuđačima sa njihovim mail adresama - poziv 1 i poziv 2\nOsporavajući navode predsednika Koalicije za nadzor javnih finansija, gospodina Dobrašinović Dragana, ističemo da su isti proizvoljni, te da nema elemenata kršenju normativnih akata (zakonskih kao i podzakonskih), kojih je javno preduzeće u obavezi da se pridržava u svom poslovanju. Za kontrolu i nadzor javnog preduzeća postoje državni organi koji vršeći nadzor nad poslovanjem JKP “Tržnica“ - Niš, nisu do sada utvrdili niti izneli bilo koju nepravilnost u radu. Ukoliko predsednik pomenute koalicije smatra da postoje osnovane sumnje, morao je da ovakve svoje navode zasnuje na dokazima, kojima bi eventualne činjenice mogao utvrditi. Očito je da se u konkretnom slučaju radi o proizvoljnim navodima, koji su u medije plasirani bez prethodne provere. U vezi navoda Dobrašinovića da postoji „osnovana sumja“ nužno je da kada se jedan medijiski portal, citirajući ovakve navode, obraća javnom mnjenju pojasni i razlikuje pojam „osnovi sumnje“ od pojma „osnovane sumnje“, te da isti ne koristi u kontekst u kojem nema elemenata za tako nešto.\nU cilju informisanja javnosti o poslovanju preduzeća čiji je osnivač lokalna samouprava, nužno je da se svaka vrste informcije pre plasiranja u javnost proveri, imajući u vidu da je reč o dugogodišnjem komunalnom preduzeću koje obavlja delatnost od opšteg interesa, a čiji je osnivač grad Niš.\nZbog svega navedenog smatramo primerenim da je nužno da se portal Južne vesti kao i gospodin Dobrašinović povodom ovakvih informacija izvine kako JKP “Tržnica“ - Niš tako i zakonskom zastupniku preduzeća, Đorđević Goranu.\nJKP “TRŽNICA“ - Niš\nĐorđević Goran, dipl.ing.elektonike


Koncert Slađane Milošević 29. avgusta u Novom Sadu\nSrpska muzička zvezda priprema jedinstven šou\nU okviru festivala Cantat, Slađana Milošević nastupiće u Studiju M, čime najavljuje niz koncerata širom Srbije, kako bi obeležila tri i po decenije karijere\nDogađaji 24.07.2013. - 21:37h\nZačetnica muzičkih i scenskih trendova na ovim prostorima, Aleksandra Slađana Milošević, održaće koncert u četvrtak 29. avgusta u Studiju M, u Novom Sadu, sa početkom u 21 čas.\nUmetnica, poznata po svojim autentičnim nastupima, priprema bogat i jedinstven program, sa kojim će nastupiti u okviru festivala Cantat. Sa Slađanom će svirati njen rock band, a specijalni gosti su a capella sastav Novosadski Nonet, dok će u uvodnom delu nastupiti Kabare Limunacija.\nNovosadski koncert je najava za niz novih koncerata širom zemlje, koji će prikazati karijeru dugu tri i po decenije, koja je sinonim za beskompromisni kvalitet, avangardni umetnički izraz, internacionalne parametre i mnogostruke talente. U svojim umetničkim izdanjima Aleksandra Slađana Milošević se pojavljuje kao muzicar, pisac, TV autor i video umetnik. Ona je kompozitor, tekstopisac, aranžer, producent, vokal, gitarista, bas gitarista, violinista, klavijaturista, scenarista, režiser, dizajner.\nSlađana je gostovala u stotinama gradova SSSR-a, od polarnog kruga i grada Murmanska do južnog Sočija, od Nijagarinih vodopada do Misisipija, Njujorka i Los Anđelesa, na koncertnim podijumima Kine, u brojnim gradovima Evrope i cele stare Jugoslavije.\nSlađana MiloševićmuzikaKoncertNovi Sad


OVO SU TRI RAZLOGA VELIKOG BROJA NESREĆA NA PANČEVAČKOM MOSTU: Uprava saobraćajne policije uputila apel građanima | Najnovije vesti - Srbija danas\n27.05.2022. • 07:57 Srbija Danas/Telegraf\nPrema našoj statistici najvećih broj nezgoda događa se u periodu od 13 do 19 časova - kaže Ivica Bulatović iz Uprave saobraćajne policije\nDeonica Pančevačkog mosta od početka 2017. godine do kraja aprila ove godine imala je ukupno 306 saobraćajnih nesreća. Od tog broja dvoje ljudi je izgubilo život, 107 nezgoda dogodilo se sa povređenima i 198 sa materijalnom štetom.\nPrema podacima Uprave saobraćajne policije, u nesreći koja se gododila 3. oktobra 2018. godine dve osobe su nastradale. Od tog dana do 23. maja ove godine na Pančevačkom mostu nije se dogodila ni jedna sa poginulim osobama.\n- Ovo su tri najčešća uzroka nezgoda koja su se dogodila u protekla 64 meseca na Pančevačkom mostu: držanje ostojanja, neprilagođena brzina i menjanje saobraćajnih traka. Prema našoj statistici najvećih broj nezgoda događa se u periodu od 13 do 19 časova - kaže Ivica Bulatović iz Uprave saobraćajne policije.\nPrema rečima našeg sagovornika, ako je velika gužva na Pančevačkom mostu onda više dolazi do takozvanih "čukanja", a ako ima više prostora onda vozači prekorače dozvoljenu brzinu.\n- Policijski službenici Uprave saobraćajne policije, Policijske uprave za grad Beograd, u kontiunitetu vrše kontrolu učesnika u saobraćaju sa obe strane mosta, prevashodno u cilju otkrivanja najtežih saobraćajnih prekršaja i pravovremenog reagovanja u slučaju nastanka eventuane saobraćajne nezgode - dodaje Bulatović.\nPančevački most nesreća udes


Meteorološki servis Met Office uskoro uvodi uslugu pružanja dnevnih informacija o vremenu u svemiru. Dvadesetčetverosatni servis će na ovaj način pomoći biznismenima i vladinim institucijama tako što će im davati upozorenja na solarne oluje koje mogu ometati rad satelita, radio komunikacija i energetskim mrežama. Prva vremenska prognoza u svemiru trebala bi biti objavljena na proljeće 2014. godine, javlja BBC. Met Office pokušaće da razvije bolje načine predviđanja vremenskih prilika u svemiru u saradnji s National Oceanic SAD-a i Amospheric Administrationa. Za ovaj projekat bi trebalo biti izdvojeno 5,5 miliona eura.\nVrijeme u svemiru uslovljava kretanje energetskih čestica sa Sunca. Solarni bljeskovi i oluje u Sunčevoj atmosferi poznati kao koronini izbačaji su snažan izvor potencijalne destruktivne solarne oluje. Oni imaju potencijal da oštete osjetljive satelitske komponente i induciraju dovoljno jake strujne udare da oštete energetske mreže na Zemlji.\nNestanak struje na Kvebeku 1989. godine bio je uzrokovan upravo solarnom olujom.\nAktivnosti na Suncu dožive vrhunac svakih 11 godina kada solarna emisija bude najintenzivnija.\nViše u ovoj kategoriji: « Sunce se uskoro okreće „naopačke“ VIDEO\tNijagarini vodopadi se zaledili u polarnom vrtlogu VIDEO »


ČUDO KOD MANASTIRA TUMANE: Spomen česma preminulom dečaku ove godine presušila - ali voda je ponovo potekla BLAGODAT BOŽJA\nInfoPult нов 3, 2021, 7:01 по подне\nNedaleko od manastira Tumane, na samom ulazu u naselje Krivača, nalazi se spomen česma podignuta u znak sećanja na rano preminulog dečaka Slobodana Dragomirovića iz Krivače a koju je podigao njegov otac Tomislav Dragomirović.\nVoda je iz ovog izvora izvirala i oticala u Tumansku reku decenijama ali je ove godine bila presušila, navodi portal TPK news.\nZadužbinar Tomislav rešio je da ovaj spomen kompleks oplemeni mozaicima sa prikazom Hrista i Bogorodice koje je radio Bojan Veljković (msc primenjeni umetnik) uz pomoć prijatelja i kolege dr Miloša Đurana.\nU ponedeljak 1. novembra je bio dan određen za postavljanje mozaika. Mozaici su preneti iz ateljea Đuran, iz Beograda, u Krivaču i postavljeni.\n– Kada smo prolazili pored manastira Tumane i najavili da uskoro stižemo do spomen česme iz izvora je odjednom potekla voda. Sa mozaicima stigla je i blagodat božja – rekao je Miloš Đuran\nSvedoci ovog nesvakidašnjeg događaja su Bojan Veljković iz Rabrova, Mladen Krstić iz Kučeva, Tomislav Dragomirović iz Krivače, Slađan Lazarević iz Kudreša, Miloš Đuran iz Beograda i Dragan Despot Đorđević iz Rabrova.


RTS :: Ukidanje parafiskalnih nameta ključ da se rasterete poslodavci\nEkonomija Ukidanje parafiskalnih nameta ključ da se rasterete poslodavci\nsreda, 11. sep 2019, 08:15 -> 13:21\nUkidanje parafiskalnih nameta ključ da se rasterete poslodavci\nPoslodavcima su neophodne poreske olakšice i ukidanje parafiskalnih nameta kako bi obnovili osnovna sredstva za rad i zaposlili nove radnike, rekao je za RTS direktor Unije poslodavaca Srđan Drobnjaković.\nPoslodavci i sindikati bili su blizu dogovora oko minimalne cene rada, ali ni ovoga puta nije bilo pa je država donela odluku da se minimalac podigne za 11,1 odsto.\n"Bili smo približni tom povećanju od 11,1 odsto koji je sada već ozvaničen. Mislim da zahtevi sindikata o povećanju od 24,5 odsto u ovom trenutku nisu realni. Ndam se da će to biti promenjeno u periodu on narednih nekoliko godina i da će se to izjednačiti sa minimalnom potrošačkom korpom", rekao je za Jutarnji Dnevnik direktor Unije poslodavaca Srđan Drobnjaković.\nPrema rečima Drobnjakovića, poslodavci su opterećeni nizom kako fiskalnih tako i parafiskalnih nameta kojih ima čak 510 kako na lokalnom tako i na republičkom nivou.\n"Mali poslodavac je jako opterećen i naša namera je da u narednom periodu sa socijalno-ekonomskim savetom, gde smo podneli 17 inicijativa od kojih su samo dve usvojene, to izguramo", kaže Drobnjaković.\nKada je reč o parafiskalnim nametima odluka je na državi.\n"Tu država odlučuje. Bivši ministar Vujović je obećao da će se promeniti zakon o lokalnim samoupravama ali se još ništa nije uradilo a broj parafiskalnih nameta je povećan sa 390 na 510, i to sve govori", naglašava direktor Unije poslodavaca.\nIpak, smanjenjem poreskog opterećenja poslodavcima će da ostane 110 miliona evra a da li će to biti korišćeno i za povećanje plata u privatnom sektoru zavisi od prioriteta poslodavaca.\n"U prvo vreme to može da se koristi za povećanje neto plata radnika ali dugoročno veoma je važno da to bude investicija za budućnost. Mi tražimo da se kroz poreski kredit, ne od 20 nego od 100 odsto, obnove osnovna sredstva za rad. Zamislite koliko bi to značilo tekstilnoj industriji, kupovina mašina i zapošljavanje novog radnika jer radi se u tri smene", objašnjava Drobnjaković.\nKada su u pitanju visine zarada posle podizanja minimalne cene rada sigurno će biti lančane reakcije jer neko ko je do sada zarađivao 30.000 sada kada se izjednači sa minimalcem naravno da će tražiti povećanje.\n"Da se ostvare poreske olakšice i da se ukinu parafiskalni nameti jedini su način da se rastereti privatni sektor koji u najvećoj meri drži privredu ove zemlje", rekao je za RTS direktor Unije poslodavaca Srđan Drobnjaković.


VIDEO: Radost Evrope po pedeseti put - Far\nVeć pedeset godina Beograd je početkom oktobra centar dece Evrope. To je zbog manifestacije koja traje još od 1969. godine i ustanovljena je povodom Svetskog dana deteta.\nSama ideja je došla iz ondašnje Radio-televizije Beograd i redakcije njenog programa za decu. Ideju je smislila ondašnja urednica, a sada već čuvena Donka Špiček. Donka je htela ne samo manifestaciju, nego i druženje i upoznavanje, pa su deca iz drugih zemalja smeštena umesto u hotele u porodice dece, koja su im bila domaćini, a nastupi ne samo u dvorane, nego i škole, ulice i na trgove Beograda.\nManifestacija je nazvana „Radost Evrope“ i odmah je dobila i svoju himnu. Tekst je napisao Ljubivoje Ršumović, muziku Minja Subota, izvođači su bili hor „ Kolibri“, a njen prvi voditelj, glumac Dragan Laković.\nZa proteklih pedest godina kroz „Radost Evrope“ je prošlo skoro 40.000 dece iz svih evropskih, ali i mnogih zemalja koje nisu u Evropi. Ovogodišnju završnicu ili „gala koncert“ „ Radost Evrope“ je imala u Centru „Sava“.\nAtmosferu pre, za vrema i posle njega, zabeležila je reporterska ekipa FAR-a i kamera Igora Milatovića.\nМалчугани от България изнесоха богата програма от песни и танци в рамките на „Видовданските дни“ във Владичин Хан Ansambl „Rozova dolina“ apsolutni pobednik 6. Međunarodnog festivala narodnih igara i muzike za Nagradu Beograda VIDEO – FOTO: Zvanično otvaranje Festivala duvačkih orkestara „Caribrod“ i nastup slovenačkog orkestra Delavska godba Trbovlje Светлината на детските икони в Белград\nBeogradCentar SavadecaDečji festivalDonka ŠpičekDragan LakovićDruženjeDvoraneKolibrikulturaLjubivoje RšumovićMinja SubotaMuzikaRadost EvropeSrbija


Srbija pomaže Alepu: Odleteo avion iz Niša - JuGmedia\nNIŠ – Avion sa oko 50 tona humanitarne pomoći Vlade Srbije poleteo je danas oko 17.45 sa aerodroma „Konstantin Veliki“ u Nišu za sirijski grad Alepo, u prisustvu ruskog ambasadora u Beogradu Aleksandra Čepurina i ministra spoljnih poslova Srbije Ivice Dačića.\nČepurin je uoči poletanja ruskog aviona s pomoći rekao da je to isključivo humanitarna akcija Srbije, koja na najbolji mogući način pokazuje dobru i veliku dušu srpskog naroda.\n„To je humanitarna akcija Srbije za Sirijce koji stradaju u terorističkoj ofanzivi. To je pomoć za sirijsku decu i sirijsko civilno stanovništvo kome je sada ova pomoć veoma potrebna„, rekao je Čepurin.\nČepurin je dodao da se akcija ostvaruje apsolutno u okvirima međunarodnog prava i u okviru napora koji preduzimaju Ujedinjene nacije.On je podsetio daje Srbija na human način primila izbeglice sa Bliskog istoka.\nMinistar Dačić je za TV RTV kazao da su u sirijski grad Alepo poslati paketi u kojima se nalazi ulje, brašno, šećer, tri elektro-agregata, 2.000 vojničkih čebadi, lekovi, nosila, donji veš, lekovi, gaze i sapuni za pranje ruku„Mi ne odbijamo da učestvujemo u humanitarnim akcijama“, rekao je Dačić.\nU Alepu, drugom po veličini sirijskom gradu, vode se oštre borbe između sirijskih i ruskih snaga i pobunjenika i pripadnika Islamske države koji drže deo grada.\nDveri: I rudnik „Lece“ i RH centar „Gejzer“ na udaru albanskog kapitala\nMoje ime je Vladimir, rođen i živim u Leskovcu, nisam poznati i priznati ekolog, ni veliki borac za prava ugroženih, ni hrabri aktivista nevladinog…


Dan online - Ekonomija: Predstavili nova pametna rješenja - 2018-10-05\nEkonomija TELEKOM NA INFOFESTU U BUDVI Predstavili nova pametna rješenja\nCrnogorski telekom je u okviru Infofesta predstavio nova pametna rješenja i prednosti njihove implementacije, bazirana na IoT /Internet of Things/ tehnologijama, koja su implementirana u Crnoj Gori. Pored ranije predstavljenog pametnog parkinga u Podgorici, prezentovane su i prednosti implementacije dva nova pametna rješenja: monitoring kvaliteta vazduha i nivoa buke u Herceg Novom, i pametno navodnjavanje u Vinariji Zenta u Podgorici. Iz kompanije je saopšteno da su oba rješenja realizovana u saradnji sa partnerskom kompanijom DunavNet iz Novog Sada.\n– Pored toga, predstavljeno je rješenje za prvi punjač za električne automobile koji će uskoro biti dostupan na Svetom Stefanu – saopšteno je iz kompanije.\nIz Telekoma su objasnili da rješenje „pametno navodnjavanje“ predstavlja digitalnu platformu u ‚oblaku‘ i namijenjeno je unapređenju poljoprivredne proizvodnje, smanjenju troškova i istovremenom povećanju prinosa i kvaliteta proizvoda.\n– Osnovna funkcionalnost te platforme je prikupljanje, objedinjavanje i prikaz podataka o radu svih aspekata poljoprivredne proizvodnje, od lokacije i načina rada mehanizacije, statusa i kontrole zalivnog sistema, do podataka sa različitih senzora, meteo stanica, i drugih uređaja koji se koriste u prozvodnji – piše u saopštenju.\nDrugo pametno rješenje, kako se dodaje, takođe predstavlja digitalnu platformu u ‚oblaku‘ i namijenjeno je monitoringu kvaliteta vazduha i nivoa buke.


Press Online :: Džet set :: CECA NA RTS\n18. 04. 2007. - Autor: (B. P.)\nCECA NA RTS\nSvetlana Ražnatović glavna zvezda muzičkog festivala u Vrnjačkoj Banji, koji će direktno prenositi Medijski javni servis\nFolk pevačica Svetlana Ražnatović biće glavna zvezda ovogodišnjeg muzičkog festivala "Dragiša Nedović", koji će 12. i 13. jula treći put zaredom biti održan u Vrnjačkoj Banji. Festival će direktno prenositi RTS, pa će ovo biti prvo Cecino značajnije pojavljivanje na malim ekranima, još od sukoba s Željkom Mitrovićem i Pinkom.\nPo mišljenju organizatora, dolazak Ražnatovićeve, ali i velikog broja drugih pevača, kao i činjenica da je festival i prethodnih godina bio rasadnik hitova, privući će u ovaj turistički centar oko 70.000 posetilaca. Ceca će nastupiti u okviru revije pobednika, a prema rečima organizatora Dragana Alempijevića, festival će biti otvoren nastupom poznatog glumca Radoša Bajića:\n- Ove godine ćemo napraviti pravi spektakl u Banji, kaže Alempijević, direktor "Legata", i dodaje:\n- Festival će otvoriti Radoš Bajić, koji će sa svojim sinom otpevati hit pesmu iz ultragledane domaće TV serije "Selo gori, a baba se češlja". Uspeli smo da se dogovorimo i sa Cecom Ražnatović koja je pristala da druge večeri festivala, kada je revija pobednika, održi koncert, koji će RTS prenositi uživo. Već na prvi poziv Ceca je pristala, jer je svesna značaja festivala koji pokušava da održi tradicionalnu srpsku narodnu muziku - objasnio je Alempijević.\nFestival "Dragiša Nedović" od sledeće godine biće organizovan po nešto drugačijem principu:\n- Održavaćemo predtakmičenja na Kosovu, po svim bivšim jugoslovenskim republikama i u Zapadnoj Evropi, a finale će biti u Banji. Tako će svi naši ljudi, čak i iz dijaspore, uzeti učešće u očuvanju srpske pesme, zaključuje glavni organizator ove folk manifestacije.


Poruka predsednika Albanije Srbima da priznaju Kosovu LAŽNA - juGmedia\nKomentari su isključeni na Poruka predsednika Albanije Srbima da priznaju Kosovu LAŽNA\nIzjava predsednika Albanije Ilira Mete sa portala „Preševa jon“ u kojoj je navodno poručio Beogradu da prizna Kosovo je kompletno izmišljena, potvrđeno je danas Jugmedii u Koordinacionom telu za jug Srbije.\n„To je apsolutna laž. Predsednik Albanije Ilir Meta tako nešto ni slučajno nije izjavio u Medveđi, niti sa bilo kojim novinarom razgovarao na temu priznanja Kosova. To pouzdano tvrdim i pouzdano znam“, kaže nam osoba iz Koordinacionog tela za jug Srbije koja je sve vreme bila u pratnji albanskog predsednika i koja razume albanski jezik..\nPredsednik Koordinacionog tela za Preševo, Bujanovac i Medveđu Zoran Stanković sa indignacijom odbacuje ovakve laži i dodaje da neće da komentariše taj portal budući da, kako kaže, većina vesti koje on objavljuje su netačne, a to i prema ocenama samih albanskih medija sa juga Srbije.\n„Sve vreme sam bio domaćin gospodinu Iliru Meti, od administrativnog prelaska na Mutivodama do dolaska u Sijarinksu Banju, na konferenciji za medije, tokom šetnje ovom banjom, zatim na zajedničkom ručku sa predstavnicima Srba i Albanaca, zajedničkom druženju tokom večeri, a danas smo zajedno obišli osnovnu školu u selu Tupale. Ni jednog momenta predsednik Albanije nije pomenuo Kosovo i odnose Srbije sa ovom južnom pokrajinom“, ističe Stanković.\nPrema saznanjima Jugmedie, Ilir Meta je posebno dao intervju za jednu od televizija iz Albanije, ali prema rečima našeg sagovornika iz Koordinacionog tela koji je prisustvovao tom intervjuu, predsednik Albanije takođe nije pomenuo Kosovo.\n„Sve vreme je govorio ono što je rekao i na pres konferenciji, a to je da je oduševljen prijemom u Medveđi, da mu je drago zbog ovog susreta i jedino što je tu kazao je da se predsednik Vučić veoma trudi da uspostavi dobre odnose sa Srbima i Albancima“, kaže naš sagovornik.\nInače, portal „Preševa jon“uređuju, prema ranijem pisanju albanskih i srpskih medija, bivši pripadnici UČPBM sa sedištem u Švajcarskoj, a pre nekoliko meseci je ovaj portal izmislio i intervju sa Ivicom Dačićem\nPrema navodima portala „Preševa jon“, predsednik Albanije Ilir Meta je juče iz Medveđe navodno poželeo Beogradu da u dogledno vreme donese „pravu odluku“ i prizna Kosovo i kazao da to priznanje ne samo da doprinosi razvoju dobrosusedskih odnosa, već i miru i stabilnosti u regionu.\nNaprotiv, Meta je pre toga u Sijarinskoj Banji izneo pomirljive tonove i izjavio da je veoma zadovoljan što može da pošalje poruku o novoj saradnji.\n„Sama činjenica da smo ovde znači da smo pozitivni, i zato smo ovde – da damo jasnu poruku da smo za saradnju i zajednički rad. Želim da istaknem da je budućnost naših naroda i čitavog regiona u Evropskoj uniji i to se može ostvariti jedino bliskom saradnjom„, rekao je Meta.\nOvakve lažne vesti verovatno imaju za cilj dodatno uznemirenje Srba u opštini Medveđa, posebno u Sijarinskoj Banji gde se juče komentarisalo da iza posete predsednika Albanije stoji, navodno, neki skriveni motiv, a to je, prema navodima meštana s kojima smo razgovarali, navodna želja za širenjem prostora buduće „velike Albanije“.\nU prilog tome, Medveđani su navodili navodnu ubrzanu kupovinu nekretnina od strane jedne osobe sa područja Medveđe, albanske nacionalnosti, kao glavnog posrednik drugim Albancima sa Kosova.\nOve ulice su sutra bez struje\nVLADIČIN HAN - Dobitnici grantova HELP-a u okviru projekta „Smanjenje siromaštva i unapređenje mogućnosti zapošljavanja marginalizovnih i ugroženih grupa sa fokusom na Romkinju Srbiji“ potpisali su ugovori za dobijanje bespovratnih sredstava sa predstavnicima…\nPočela 12. Buregdžijada\nNIŠ – U parku Svetog Save sinoć je otvorena tradicionalna, 12. po redu Buregdžijada, odnosno „Dani bureka“. (više…)\nNIŠ - Nekadašnji pevač kultnog američkog ritam i bluz sastava Tower of Power – Hubert Tubbs nastupiće na ovogodišnjem Nišvillu sa svojim internacionalnim sastavom Blues and Soul Revue. (više…)\nPREŠEVO - Prihvatnom centru za izbeglice i migrante u Preševu dostavljeno je ukupno 550 ležajeva u okviru nastavka podele pomoći koja stiže iz Evropske unije i čija je ukupna vrednost blizu 240.000 evra. Pomoć za potrebe preševskog prihvatnog centra…


Koç:Počinju razgovori za studiju izvodljivosti autoputa Sarajevo-Beograd - Akta.ba\n03.02.2018. 10:20 / Izvor: Fena\nPredstavnici nadležnih institucija za cestogradnju iz Turske naredne sedmice započet će istovremene razgovore sa nadležnima iz BiH i Srbije kako bi se uradila analiza u vezi sa izgradnjom predloženih trasa autoputa Sarajevo- Beograd odnosno studija izvodljivosti, potvrdio je u intervjuu za Fenu ambasador Republike Turske u BiH Haldun Koç.\nIzrazio je zadovoljstvo dokle se došlo u procesu razgovora o izgradnji autoputa Sarajevo – Beograd budući da je, kako kaže, na ovosedmičnom radno-konsultativnom sastanku predsjednika Turske Recepa Tayyipa Erdogana sa predsjednikom Srbije Aleksandrom Vučićem i članom Predsjedništva BiH Bakirom Izetbegovićem utvrđeno da će se graditi oba predložena pravca, preko Tuzle i preko Višegrada.\n"U protekloj godini čule su se različite izjave dokle je došao ovaj projekat. Bilo je tu nedoumica koja će trasa biti izabrana odnosno kuda će sve prolaziti ovaj put između Sarajeva i Beograda. U tom pogledu Turska je stalno napominjala da koliko god je ovo jedan veliki ekonomski, privredni projekat, da ima socijalnu stranu, ali i političku, jer će sigurno doprinijeti stabilnosti Srbije i BiH", rekao je Koç.\nOd početka razgovora u vezi izgradnje autoputa naglasio je da Turska nikada nije postala dio nekih rasprava, već naprotiv uvijek je na svim nivoima, uključujući i najviši nivo, uvijek podcrtavala svoju odlučnost da podrži jedan ovakav projekat.\n"U tom smislu, Turska je zadovoljna što će jednog dana biti dijelom ovog projekta. O tome se razgovaralo prilikom nedavne zvanične posjete predsjednika Turske Srbiji, kao i na radnom sastanku Erdogana sa Vučićem i Izetbegovićem. Tom prilikom, Erdogan je želio razmotriti šta se može konkretno uraditi, te je veoma pozitivno što je zaključeno da treba graditi obje predložene trase i da tu nema alternative", konstatovao je Koç.\nOdgovarajući na pitanje kako Turska finansijski planira podržati projekat kaže da u ovom trenutku to nije moguće reći jer se trebaju uraditi sve analize da bi se utvrdili tehnički detalji dionica od broja tunela do broja mostova i svega drugog što čini jedan autoput.\n"Sve je to potrebno realizirati da bi se na kraju moglo reći za koje modalitete finansiranja se odredila Turska. Naša želja je da radne grupe već od naredne sedmice počnu raditi pa ćemo veoma brzo imati jasniju sliku", rekao je Koç.\nU Srbiji šteta od milijardu eura zbog manje stranih turista


Suspenzija sa posla zbog političkog angažmana ćerke? • RTK\nSuspenzija sa posla zbog političkog angažmana ćerke?\nGlavni tehničar u Internoj klinici u Lapljem Selu Slađana Đokić suspendovana je sa posla na tri meseca, zbog političkog angažmana njene ćerke u Samostalnoj liberalnoj stranci, izneo je tvrdnje lider ove stranke Slobodan Petrović na današnjoj konferenciji za medije ispred KBC-a u Gračanici, ošto osudivši čin direktora ove zdravstvene ustanove.\nIspred KBC-a Priština u Gračanici okupile su se pristalice SLS-a kako bi ukazale na nepravdu koja je učinjena Slađani Đokić, koja gotovo 30 godina obavlja posao zdravstvenog radnika. Slađana navodi da je suspendovana odlukom direktora KBC-a Bratislava Lazića, jer svoju ćerku nije htela da ubedi da istupi iz Samostalne liberalne stranke što je, navodi, od nje zatražio.\n„U obrazloženju mog otkaznog rešenja piše jedna velika laž, a to je da ja nisam savestan radnik. Ujutru sam imala razgovor sa direktorom Bratislavom Lazićem, dugo smo pričali i nikakav dogovor nismo postigli jer je on tražio da utičem na moju ćerku Sandru Đokić, koja ima 30 godina, da se povuče sa liste SLS-a, da ne bude kandidat za poslanika i da nikakav drugi dogovor ne dolazi u obzir, smatraću se kolaterarnom štetom i odmah mi je rekao da ću dobiti otkazno rešenje. Jutros mi je administrativna služba, a ne on, uručila rešenje o suspenziji na tri meseca, a naglašavaju da će posle toga videće šta će“, tvrdi Slađana Đokić, Gl. Tehničar u Internoj klinici u Lapljem Selu.\nSandra Đokić ,član SLS-a i kandidat za poslanika ove stranke, obratila se saopštenjem rukovodiocima zdravstvenih i obrazovanih institucija, u kome navodi da je Slađana suspendovana zbog ćerkinog političkog opredeljenja.\n„Imajte na umu da sve u životu prođe, a proćiće i ovi predstojeći izbori, kada ćete morati da pogledate u oči svoje kolege koje šikanirate ili to planirate da radite, a moraćete nekad i svojoj deci da objasnite zašto ste to uradili. Budite sigurni da to što radite ili planirate da radite, ne samo da je pogrešno, već i pogubno za vaše građane kao i za vas same“, kaže Sandra Đokić.\nČlanovi SLS -a su podsetili zdravstvene radnike na Hipokratovu zakletvu, dok je lider SLS-a izjavio da na ovaj način nije ostala bez hleba samo jedna porodica, već se tako otvara put za iseljavanje sa Kosova.\n„Mi smo ovde hteli da pokažemo razliku između nas i njih, kad kažem nas, mislim na narod i te uljeze koji su ušli u naš narod i piju mu krv svakog dana. Došlo je vreme da se odvoji žito od kukolja. Evo danas, taj Lazić, ta ljudina koja je ovo uradila, trenutno je u Beogradu, nije imao hrabrosti ni da to uruči“, naveo je lider SLS-a.\nSlađani Đokić se obratila i sindikatu, za koji tvrdi da je upoznat sa njenim radom, bez mrlje u dosadašnjem dosijeu, zbog čega obrazloženje razloga o suspenziji doživljava kao uvredu časti.


Ljubiteljka životinja spasla život hrabroj maloj veverici - National Geographic Srbija\nNakon što je udarena automobilom, jedna veverica je ostavljena na putu u bolovima, bez izgleda da će preživeti.\nMeđutim, ubrzo je putem na kojem je ona ležala bez svesti prošla ljubiteljka životinja Lesli, koja je munjevito reagovala – podigla je vevericu, stavila je u plastičnu kesu i odnela je u prostorije Fondacije za zaštitu životinja.\nPogledajte: Kako izgleda svet iz perspektive jedne veverice? (VIDEO)\nPovređena veverica se tokom vožnje ka veterinaru probudila i uplašila ove neočekivane situacije, pa Lesli i Triš, zaposlenoj u Fondaciji za zaštitu životinja, nije bilo lako da je privole da izađe iz automobila. Kada im je to konačno pošlo za rukom, veterinari su ukazali pomoć ovom malom glodaru, pa se on danas oseća dobro.\nSaznajte: Bebe slepih miševa spasene sigurne smrti\nŽivotinje Veverice Životinje Glodari


Od Niša do Beča tri puta nedeljno - Poleti - Najpovoljnije avio karte\nPočetna > Vesti > Od Niša do Beča tri puta nedeljno\nNajveća niskobudžetna aviokompanija u našem regionu Wizz Air je od 15. novembra uspostavila novu liniju koja će direktno saobraćati na relaciji Niš-Beč. Svi srpski putnici, ali i oni iz susednih zemalja će uživati u mogućnosti da otkriju jedan od najznačajnijih evropskih kulturnih i istorijskih centara po promotivinim cenama.\nU periodu novogodišnjih praznika let Niš-Beč će se odvijati tri puta nedeljno i to utorkom, četvrtkom i subotom. Nova linija će biti po promotivnoj ceni od 2399 dinara, odnosno 19,99 evra u jednom pravcu bez iznosa troškova taksi. Na niškom aerodromu je očekivano da će do kraja godine proći čak 360 000 putnika, a prema rečima potparolke niškog aerodroma interesovanje građana na jugu Srbije je veliko za destinaciju Beč.\nWizzair povećava broj letova iz Srbije\nKako kažu i predstavnici za medije iz aviokompanije Wizzair, ova linija za njih predstavlja čak 45 000 novih putnika na godišnjem nivou, što je velika prednost kako za kompaniju tako i za razvitak aerodroma Kontantin Veliki. Zanimljivo je da Wizzair konstantno širi svoju mrežu linija iz Srbije. Samo u ovoj godini je bilo čak 20 linija do 8 država koje su bile dostupne sa oba srpska aerodroma što omogućava bolje poslovne odnose između zemalja.\nOva linija je od velike važnosti s obzirom da je prema statistikama putnicima iz regiona Beč jedna od glavnih destinacija za kako poslovne, tako i turističke povode. Iskoristite povoljnosti koje nudi ova low cost kompanija i za svega 1 sat i 25 minuta direktnog leta se nađite na svom odredištu.


Foto: Dražan Pozderović | Zbog nelegalne gradnje dvorište puno djece ostaje neograđeno\nAnja Matarugić 20.10.2020 07:30\nNakon što u srijedu budu srušeni balkon i tri bočne ograde, u dvorištu se više neće moći igrati naša djeca, jer za njih dvorište bez ijedne ograde više neće biti sigurno, razmišljamo i o selidbi.\nRiječi su ovo Darije Paspalj, majke četvoro male djece, koja navodi da je odlukom gradskog inspektorata uklonjena prednja ograda u njihovom dvorištu, na ulici koja vodi ka Univerzitetskom kliničkom centru RS, te da je u planu uklanjanje i bočnih ograda, kao i balkona njihove kuće.\nPrema riječima Paspaljeve, oni su u sudskom sporu sa gradom od kada je Tužilaštvo RS naložilo da se ispita da li je dio njihove parcele eksproprisan. Smatra da se zbog toga ništa ne smije rušiti.\nPriča je, kako kaže, počela kada su na mjestu stare ograde izgradili kamenu ogradu, nakon čega su podnijeli zahtjev za privremenu legalizaciju, ali je inspekcijskim nalogom naloženo uklanjanje 38 metara ograde, što znači da će morati da budu uklonjene i tri bočne ograde, koje ni nisu u vlasništvu ove porodice, već komšija.\n"To znači da će nam cijelo dvorište ostati neograđeno. Imamo malu djecu kojoj će biti teško objasniti zašto se više ne smiju igrati u dvorištu. Voljeli bismo da makar postavimo privremenu ogradu, da bismo zaštitili svoju djecu da ne izađu na prometnu cestu", kazala je Paspaljeva.\nDodala je da su ona i suprug bili iznenađeni, jer ih niko nije na vrijeme obavijestio da će i balkon njihove kući biti uklonjen.\n"Rješenje o uklanjanju balkona naše porodične kuće zaprimio je moj otac, na koga je ova odluka i imenovana, iako on od 2016. godine nema ništa ni sa ovom kućom ni sa parcelom", navela je Paspaljeva.\nNavela je da su inspektori kaznili njenog oca i supruga kaznom od 1.000 KM, iako oni nisu sigurni zbog čega tačno.\nU Odjeljenju za inspekcijske poslove su za "Nezavisne" naveli da je u toku 2018. godine, po prijavi komšije, Urbanističko-građevinska inspekcija izvršila inspekcijske nadzore na ovoj lokaciji i utvrdila da je ova porodica izgradila ogradu bez prethodno pribavljenih lokacijskih uslova.\n"Nakon izdatih rješenja o rušenju, oglušujući se o naredbe inspektora, imenovani su nastavili gradnju i izgradili i balkon uz postojeći stambeni objekat koji predstavlja nastavak bespravne gradnje. Investitor je odmah upoznat da će, ukoliko dođe do izvršenja rješenja, predmet izvršenja biti i svi naknadno bespravno izvedeni radovi", kazali su u ovom odjeljenju.\nDodali su da je prinudno rušenje bilo prekinuto do pravosnažnog okončanja postupka legalizacije u Odjeljenju za prostorno uređenje, što znači, prema njihovim navodima, da je investitorima omogućeno da legalizuju bespravno izgrađen objekat.\n"Postupak legalizacije pravosnažno je okončan rješenjem Okružnog suda Banjaluka", rekli su u ovom odjeljenju.\nU porodici Paspalj, sa druge strane, tvrde da njihovu tužbu sud nije ni prihvatio.\nU Odjeljenju za inspekcijske poslove naveli su da je 12. oktobra 2020. godine pokušano prinudno rušenje objekta, ali da je, prema njihovim riječima, ono fizički onemogućeno te da je inspektorima prijećeno.\n"Izvršenje je prekinuto i u skladu sa Zakonom o inspekcijama RS izvršenicima su izdati prekršajni nalozi. Nastavak izvršenja zakazan je uz asistenciju policije", zaključili su u nadležnom odjeljenju.


Palestina nestala sa „Gugl“ mape - Sputnjik Srbija\n14:33 13 April 2021\nPalestina nestala sa „Gugl“ mape\n11:23 16.07.2020 Preuzmite kraći link\nPalestina je nestala sa mape američke internet-kompanije „Gugl“, primetili su dopisnici Sputnjika.\nPrilikom pretrage pojma „Palestina“, na mapi su prikazane susedne države, međutim, naziva Palestine na njoj nema.\nS druge strane, ona postoji na „Jandeks mapi“.\nSputnjik je kontaktirao kompaniju kako bi saznao o čemu se radi.\nPodsetimo, izraelski premijer Benjamin Netanijahu ranije je izjavio da je došlo vreme da se anektiraju palestinske teritorije na Zapadnoj obali reke Jordan i u Jordanskoj dolini. S tim u vezi, Palestina je 19. maja donela odluku da raskine sve sporazume sa Izraelom i SAD zbog namere Tel Aviva da izvrši aneksiju dela palestinske teritorije.\nAbas je tada, takođe, optužio američkog predsednika Donalda Trampa da je nepravedan prema palestinskom narodu i nazvao Vašington glavnim partnerom Izraela u svim neprijateljskim odlukama.\n14:29 Amerika: Predloženo privremeno obustavljanje davanja vakcine „Džonson i Džonson“\n14:21 Peskov „razbio mit“ o Putinovom „tajnom bunkeru“\n14:19 Smoki osvaja rusko tržište\n14:13 Za ukidanje svih korona mera potrebno da broj novozaraženih u danu bude dvocifren\n14:07 Kremlj: Rusija bi mogla da bude isključena iz zapadnih platnih sistema


Ministarstvo za zajednice i povratak - Jevtić zatražo podršku Turske za ekonomske projekte\nponedeljak, 16 oktobar 2017 13:45\nJevtić zatražo podršku Turske za ekonomske projekte\nPotpredsednik Vlade i ministar za zajednice i povratak Dalibor Jevtić, sastao se danas sa ambasadorkom Turske na Kosovu Kivilcim Kilič.\nNa sastanku su Jevtić i Kilič razgovarali o mogućnostima finansijske podrške Vlade Turske u ekonomskim projektima koji bi značajno pomogli srpskom i ostalim nevećinskim narodima na Kosovu u otvaranju novih radnih mesta.\nTokom sastanka je istaknuto da bi bilo veoma značajno da se proizvodi sa Kosova, sa posebnim naglaskom na poljoprivredne proizvode proizvedene u povratničkim sredinama, mogli plasirati u Tursku.\nMinistar Jevtić je ambasadorki Kilič preneo da bi finasijska pomoć Turkse u obnovi još nekih pravoslavnih svetinja, na način kao što je to učinjeno sa pravoslavnom crkvom u južnom delu Mitrovice bila značajna, jer Srpska pravoslavna crkva na Kosovu je posebno značajna za ostanak i opstanak Srba.\nMinistar Jevtić je govorio i o ideji organizovanja poslovnog foruma na Brezovici, koji bi za cilj imao dovođenje turskih kompanija i na taj način pomoglo otvaranje novih radnih mesta sa ciljem prvenstveno razvoja ekonomije ali i podršci izgradnji suživota jer ekonomija je najbolji način rešavanja međunacionalnih problema.\nJevtić je kao veoma važnu za čitav region istakao posetu predsednika Turske Erdogana i činjenicu da dobri odnosi Turske sa svim narodima na Balkanu važni i za stabilnost ali i razvoj ekonomije.\nAmbasadorka Kilič je ministru Jevtiću rekla da je Turska u duhu pozitivnih odnosa koje ima sa narodima na Balkanu spremna da pomogne sve nevećinske narode. Ona je podržala ideje i inicijative ministra, ocenivši ih kao veoma dobrim. Istakla je da izražava spremnost za podršku projektima poput otvaranje zadruga u povratničkim mestima kako bi se i na taj način pomoglo povratnicima da opstanu.\nAmbasadorka Turske je Jevtiću u ime Turske Vlade uputila poziv da od 1-3. novembra poseti Istanbul i tom prilikom bude počasni gost na godišnjoj Konferenciji bezbednosti u ovom gradu, gde bi se ujedno organizovali i sastanci ministra Jevtića sa predstavnicima kompanija koje bi mogle biti zainteresovane da podrže ideje i projekte bitne za nevećinske narode i povratnike na Kosovu.


Bevanda izabran za novog predsjedavajućeg Vijeća ministara – Informer\nPredstavnički dom Parlamentarne skupštine BiH potvrdio je danas u Sarajevu imenovanje Vjekoslava Bevande za predsjedavajućeg Vijeća ministara BiH.\nOdobravanjem imenovanja u Predstavničkom domu Bevanda je stupio na dužnost predsjedavajućeg Vijeća ministara.\nPo stupanju na dužnost predsjedavajućeg Vijeća ministara Bevanda ima zadatak da imenuje ministre i zamjenike ministara, za čije imenovanje je takođe potrebna potvrda Predstavničkog doma Parlamentarne skupštine BiH.\nPotvrđivanjem Bevandinog imenovanja realizovan je dio dogovora šestorice političkih lidera o formiranju Vijeća ministara BiH, prema kojem je HDZ BiH pripalo mjesto predsjedavajućeg Vijeća.\nPredsjedništvo BiH 5. januara jednoglasno je za predsjedavajućeg Vijeća ministara imenovalo Bevandu, koji je bio zajednički prijedlog za ovu funkciju HDZ BiH i HDZ 1990.\nBevanda je oženjen i ima dvije kćerke.\nBevanda predstavio prioritete novog Vijeća ministara\nEkonomsko jačanje, rast standarda i razvoj, evropske integracije, bezbjednost i zdravlje građana, te zaštita i očuvanje okoline biće prioriteti u radu budućegVijeća ministara BiH, najavio je Vjekoslav Bevanda, kojeg je Predsjedništvo imenovalo za predsjedavajućeg Vijeća ministara.\n“Na sreću, budućem predsjedavajućem ali i članovima Vijeća ministara BiH ne treba puno vremena za istraživanje, definisanje i profilisanje programa rada – potrebno je samo nastaviti strateškim pravcem koji je utvrdio prethodni sastav Vijeća ministara pod vođstvom Nikole Špirića”, rekao je Bevanda.\nU Predstavničkom domu otvorena je rasprava o Bevandinom ekspozeu, nakon čega poslanici treba da se izjasne o odluci Predsjedništva BiH o njegovom imenovanju za predsjedavajućeg Vijeća ministara BiH.\nFOTO/ Aerodrom Željava – Vojno čudo prepušteno zaboravu


Kategorija: Društvo\t Kreirano: Ponedjeljak, 16 Travanj 2018 17:48\t Napisao/la Žurnal - Vidiportal.ba\nPrema podacima sa portala javnih nabavki, u toku 2015. i 2016. godine Televizija Sarajevo naplatila od javnih preduzeća je više od 74.000 KM, RTV TK više od 84 hiljade maraka, a RTV 7 TUZLA 17 hiljada KM, piše Žurnal\nSvake godine iz budžeta Kantona Sarajevo isplaćuje se oko 3,4 miliona maraka Kantonalnoj televiziji Sarajevo (TVSA). Pored ovih sredstava TVSA dobija dodatna sredstava kroz ugovore sa javnim institucijama i preduzećima. Prema podacima sa portala javnih nabavki u toku 2015. i 2016. godini od javnih preduzeća i institucija ova televizija naplatila je više od 74.000 KM bez PDV-a za usluge marketinga i oglašavanja\nMeđutim, ovi podaci nisu potpuni jer ugovori o pribavljanju, razvoju, produkciji ili koprodukciji programa za radio i TV emitovanje ne podliježu Zakonu o javnim nabavkama. Tako većina javnih preduzeća i institucija ne objavljuju javne pozive za nabavku ovih usluga. Ugovori koji se objavljuju uglavnom su sklopljeni direktnim sporazumima ili pregovaračkim postupcima, koji su apsolutno netransparentni.\nTako je TVSA u 2015. i 2016. godini dobijala ugovore za oglašavanje sa Fondom za izgradnju stanova Kantona Sarajevo, Gradskom upravom grada Sarajeva-13.000KM, JU Centar za socijalni rad - 5.000 KM, KJKP Toplane, KJKP Vodovod i kanalizacije - 12.000 KM, Lutrija BiH 9.000 KM, Općinom Ilijaš i Općinom Stari Grad, Poreznom Upravom Federacije BiH 2.500KM, Univerzitetom u Sarajevu-7.000 KM, Zavodom zdravstvenog osiguranja Kantona Sarajevo 6.000 KM.\nU odgovoru na Žurnalov upit iz Fonda za izgradnju stanova KS kažu da su u 2015. i 2016. godini sa TVSA imali ugovore za reklame.\n„Cijena reklamne prezentacije putem TVSA iznosila je u ukupnom iznosu 3.928,86 KM sa uračunatim PDV-om. U navedenu cijenu je uračunata reklamna prezentacija putem TV insertera i telopa, objavljenih u neprekidnom trajanju 4 različita mjeseca navedene dvije godine i određenom broju objava u različitim dnevnim terminima.“\nIz Gradske uprave Grada Sarajeva, do objavljivanja ovog teksta nisu odgovorili na upite Žurnala.\nPoslovna saradnja TVSA sa javnim institucijama i preduzećima je nastavljena i u 2017. godini, uglavnom direktnim sporazumima.\nPOSLUŠNOST MEDIJA SE PLAĆA IZ BUDŽETA\nPored ovih ugovora, TVSA svake godine od Općine Centar u vidu subvencija dobija od 20 do 30 hiljada maraka. Tako je u budžetu za 2015. godinu Općina Centar za TVSA planirala 30 hiljada maraka. Do septembra iste godine isplaćeno je 23.400 KM za praćenje rada Općine. U izvršenju budžeta iz Općine Centar naveli su da ovaj iznos predstavlja subvenciju za rad javnih preduzeća. Kao subvencija isplaćeno je dodatnih 10.000 KM bez obrazloženja za šta su namijenjena ta sredstva.\nI u budžetu za 2016. godinu Općina Centar izdvojila je 23.400 KM za TVSA, sredstva su namijenjena za praćenje rada Općine Centar. Potrebno je naglasiti da je tadašnji direktor TVSA Elvir Resić kadar SDA, kao i direktori većine javnih preduzeća i institucija od kojih je ova televizija dobijala poslove.\nIz Transparency Internationala ovakvu praksu javnih institucija smatraju apsurdnom jer najčešće se javna preduzeća ili institucije oglašavaju upravo u onim medijima koji su bliski stranci koja njima rukovodi.\n- Praksa pokazuje da se tu često radi o protežiranju određenih medijskih kuća, odnosno pokušajima da im se iz budžeta, kroz različite vrste projekata ili kampanja, namaknu dodatna sredstva, kojima se posebno u izbornim godinama zapravo indirektno finansira izborna kampanja, odnosno osigurava promocija određenih političkih stranaka. To se može vidjeti i kroz uvećano izdvajanje sredstava javnih preduzeća i institucija za potrebe oglašavanja i reprezentacije u izbornim godinama - kaže za Žurnal Ivana Korajlić iz Transparency Internationala.\nOvo potvrđuju i podaci objavljeni na portalu javnih nabavki. Od ukupno 74.000 KM vrijednih poslova koje je TVSA dobila u 2015. i 2016. godini, više od pola oko 50.000 KM TVSA dobila je u 2016. izbornoj godini.\nDrastičan rast prihoda TVSA zabilježen je dolaskom nove uprave. Elvir Resić za direktora TVSA imenovan je polovinom februara 2016. godine. U istom periodu imenovana je i nova glavna urednica TVSA Amra Sadžak – Zolj, supruga Adema Zolja višegodišnjeg kadra SDA i direktora u Cestama KS.\nU Izvještaju o radu i poslovanju TVSA za 2016. godinu navedeno da su "prihodi od marketinga povećani sa 675.000 KM u 2015. na 723.000 KM, dok je za 2017. godinu planiran prihod od 825.000 KM. U 2016. godini zabilježen je rekordan broj klijenata koji se oglašavaju na TVSA. Pri tome treba imati u vidu činjenicu da su mediji u istom periodu uglavnom imali smanjenje prihoda od marketinga."\n"Ako uporedimo postignuti finansijski rezultat u ovoj sa prethodnim godinama, vidljiv je solidan rast, a posebno činjenica da smo u prethodnoj godini ostvarili saradnju sa ukupno 141 klijentom (rast od 19,5%,), što je ujedno i najveći broj klijenata koje je TVSA imala u prethodnih 18 godina svoga postojanja," navedeno je u Izvještaju.\nU odnosu na 2015. godinu ukupan rast neto prihoda je veći od 7 posto. Bivši član Nadzornog odbora TVSA Ahmed Burić u razgovoru za Žurnal kaže da se javni mediji na taj način kontrolišu jer su uslovljeni novcem koji dobijaju od javnih preduzeća i institucija.\n-To je metod - ja izmislim projekt da biste mi vi dali novac za njega, a znamo da ništa od toga nema, da smo povezani interesno-nacionalno-mafijaškim polugama, u kojima vama ja isplaćujem nešto da biste vi bili mirni, odnosno da biste pisali ono što ja hoću - kaže Burić za Žurnal.\nSredstva iz budžeta Grada i gradskih općina i prethodnih godina su redovno isplaćivana TVSA. Od Grada i šest općina na teritoriji KS, u 2013. godini, TVSA je naplatila više od 160 hiljada KM. Već naredne 2014. godine taj iznos je premašio 175.000 KM. Bitno je naglasiti da je 2014. bila izborna godina. O ovome je Žurnal ranije opširno pisao.\nDo objavljivanja ovog teksta iz TVSA nisu odgovorili na upite Žurnala.\nMILIONI IZ BUDŽETA I 100 HILJADA ZA OGLAŠAVANJE JAVNIM SERVISIMA U TUZLI\nIz budžeta Vlade Tuzlanskog Kantona, Radio-televizija Tuzlanskog Kantona dobila je milion i 320 hiljada maraka 2015. godine. Naredne dvije godine taj iznos se povećao za približno pola miliona. 2016. godine iznosio je milion i 800 hiljada maraka, a 2017. milion i 850 hiljada maraka. Planirani budžet Vlade TK za RTV TK u 2018. godini iznosi dva mliona i 100 hiljada maraka.\nU trenutku ovih transakcija u 2015. i 2016. godini u Vladi TK moć odlučivanja su imali ministri SDA i SBB-a.\nPored toga, prema podacima objavljenim na portalu javnih nabavki Radio-televizija Tuzlanskog Kantona za oglašavanja od javnih institucija i javnih kompanija u 2015. i 2016. godini, naplatila je više od 84 hiljade KM bez PDV-a.\nU 2015. godini za oglašavanja RTV TK kroz ugovore zaradila je više od 11 hiljada maraka, dok je narednu izbornu godinu dobila 7 puta više –72 i po hiljade.\nKroz dvije godine RTV TK sarađivala je sa Gradskom upravom Tuzla, JKP „Pannonica“, Ministarstvom prostornog uređenja i zaštite okolice TK, Ministarstvom trgovine saobraćaja i turizma TK, Općinom Banovići, Elektrodistribucijom Tuzla, Termoelektranom Tuzla.\nNa direktorskim i ministarskim pozicijama većine javnih institucija, u 2015. i 2016. godini, kada su sklopljeni ugovori sa RTV TK nalazili su kadrovi SDA i SBB-a. Na čelu Ministarstva prostornog uređenja TK i Termoelektrane Tuzla su kadrovi SDA Hasan Ferhatović i Izet Džananović, dok u Ministarstvu trgovine i saobraćaja TK i Elektrodistribucije Tuzla su SBB-ovi kadrovi Mirsad Gluhić i Mahir Nurkanović, koji je prošle godine optužen za zloupotrebu položaja pri zapošljavanju u Elektrodistribuciji Tuzla.\nDo obavljivanja ovog teksta RTV TK na upite Žurnala nije odgovorila. Iznosi od više stotina hiljada maraka za oglašavanje na godišnjem nivou, govore o prisutnosti vladajućih stranaka u medijima.\n„Također veoma opskurne i neprecizne konstrukcije poput "Nabavka usluga medijskog izvještavanja" ili "Podrška objektivnom radu medija..." samo su ilustracija kako se hiljade maraka javnog novca koji dolazi iz džepa građana usmjeravaju onako kako SDA i njihovi koalicioni partneri žele. Naravno, ista bi slika bila i da je opozicija na vlasti.“ govori za Žurnal Šejn Husejnefendić, docent Filozofskog fakulteta u Tuzli sa odsjeka Žurnalistika.\nDrugi javni medij RTV 7 Tuzla prema podacima sa portala javnih nabavki, za oglašavanja od javnih institucija i kompanija u 2015. i 2016. godini, naplatio je više od 17 hiljada KM bez PDV-a. 6 hiljada maraka u 2015., a 11 hiljada u 2016. godini. Međutim, u odgovoru RTV 7 na upit Žurnala iznosi su mnogo veći:\n„JP RTV 7 d.o.o.Tuzla je u 2015. godini sklopila 36 ugovora sa javnim preduzećima i kompanijama . U 2016. godini sklopljen je 31 ugovor. U 2015. godini vrijednost sklopljenih ugovora iznosila je oko 76.410,00 KM, a u 2016. godini oko 66.400,00 KM.“, kaže Jasna Kapetanović direktorica RTV 7 Tuzla.\nO kakvoj se netransparentnosti za oglašavanje javnih institucija i kompanija radi pokazuje i ovaj primjer. Na portalu javnih nabavki objavljeno je samo 10% ugovora, dok iz odgovora RTV 7 možemo vidjeti da su cifre mnogo veće.\nU 2016. i 2017. godini RTV 7 imala je saradnju sa JU “Gradski stadion Tušanj“ Tuzla, JU „ Dom penzionera“ Tuzla, JKP „ Saobraćaj i komunikacije-Tuzla“ d.o.o., JKP „ Pannonica“, JP „Veterinarska stanica“ d.o.o. Tuzla, JZU Dom zdravlja sa poliklinikom „Dr. Mustafa Šehović“ Tuzla.\n48 HILJADA ZA ZAKUP POSLOVNOG PROSTORA I REKLAME\nVećina ugovora između RTV TK i javnih kompanija i institucija sklopljeni su putem direktnih sporazuma. Ostali ugovori sklopljeni su kroz izuzeća od primjene Zakona o javnim nabavkama, u takvim slučajevima nije provođen postupak javne nabavke.\nNa sceni je ništa drugo do legalizovana korupcija, odnosno kupovina medijskog prostora na jako perfidan i maliciozan način, tvrdi Šejn Husejnefendić sa Filozofskog fakulteta u Tuzli, i dodaje:\n„Nažalost mnogi vlasnici medija sa TK su se "navikli" na ovaj vid finansiranja i voljni su odreći se objektivnog i kritičkog izvještavanja o vlasti zbog nekoliko hiljada KM a u konačnici gube svoj identitet, svrhu i legitimitet do kojeg mediji teško dolaze“\nRTV TK naplatila je od Grada Tuzla 5.000 KM za „usluge medijskog izvještavanja“, Ministarstvo prostornog uređenja TK platilo je 2.564 KM za „LOT1 podizanje svijesti o potrebi očuvanja zaštite prirode“, Ministarstvo trgovine, turizma i saobraćaja TK isplatilo je 2.564 KM za „ugovor o produkciji i koprodukciji TV emisije“. Od Općine Banovići, RTV TK dobila je 5 hiljada maraka za „Usluge informisanja i izrade priloga na televiziji sa ciljem promovisanja općine Banovići“, od Zavoda zdravstvenog osiguranja naplatila je 2.290 KM za „Usluge gostovanja, snimanja i emitovanja TV reportaža“.\nMinistarstvo trgovine, turizma i saobraćaja TK u nekoliko ugovora, kroz izuzeća od primjene Zakona o javnim nabavkama koji su dostupni na portalu javnih nabavki, za zakup poslovnog prostora platilo je RTV TK više od 28 hiljada maraka.\nRudnik mrkog uglja „Banovići“ za „reklamno propagandne usluge“ platio je čak 20 hiljada maraka Radio-televiziji Tuzlanskog Kantona kroz „pregovarački postupak bez objavljivanja obavještenja o nabavci“. Postavlja se pitanje da li je iznos od 20 hiljada maraka realan za „reklamno propagandne usluge“.\nUpitne su i transakcije koje su političari u TK davali za ono što su oni nazivali „fer izvještavanje“ kažu sa Filozofskog fakulteta:\n„Primjera radi, Bego Gutić, bivši premijer TK i Jasmin Imamović, gradonačelnik Tuzle, dali su u 2016. godini 80 000 KM medijima za „fer, korektno i objektivno“ izvještavanje. Mislim da je i djeci u osnovnoj školi jasno da takvo šta ne dolazi u obzir kad uzmete novac koji vam dodijele političari a koji je, ponovit ću još 100 puta, došao iz džepova građana.“ obrazlaže Šejn Husejnefendić sa Filozofoskog fakulteta u Tuzli.


Njujork se vraća svakodnevnici\nIako je bilo strašno, Njujorčani nisu preplašeni, pa je samo nekoliko sati nakon terorističkog napada na pješake i bicikliste na Menhetnu, u utorak navečer na ulice izašlo više od milion ljudi – da uč Procitaj vise\nSIPA uhapsila Maksima Božića, saradnika Mevlida Jašarevića!\nPripadnici Državne agencije za istrage i zaštitu (SIPA) jučer su po naredbi Sudai Tužilaštva BiH uhapsili dvije osobe zbog sumnje da su počinile krivično djelo terorizma. Tokom pretresa, kako je saop Procitaj vise\nOTKRIVENA IMENA I STRASNE SUDBINE TERORISTA IZ BiH\nDNEVNI LIST, 14.04.2018\nNajmanje 76 osoba s državljanstvom Bosne i Hercegovine, među kojima su i žene te malodobnici i djeca, poginulo je u proteklim godinama na ratištima u Siriji i Iraku, a njih 16 koji su se u međuvremenu Procitaj vise\nUhićenja u Sarajevu, pronađeni oružje i zastave tzv. ISlL-a\nDNEVNI LIST, 11.04.2018\nTužiteljstvo BiH i SIPA BiH su, nakon višemjesečne i opsežne istrage,proveli akciju u okviru koje su policijski službenici SIPA-e jučer vršili pretrese na dvije lokacije u Sarajevu, priopćilo je u uto Procitaj vise\nNova crvena potjernica zbog terorizma\nDNEVNI AVAZ, 10.04.2018\nMeđunarodna policijska agencija Interpol objavila je jučer novu crvenu potjernicu za još jednim bh. državljaninom koji se povezuje s terorizmom i Islamskom državom (ISIL). Saznajemo da je na zahtjev b Procitaj vise\nNJEMAČKA IH PROTJERALA ZBOG TERORIZMA\nDNEVNI LIST, 19.08.2017\nDvojica bh. državljana, osumnjičenih za planiranje terorističkog napada u Njemačkoj deportirani su u Bosnu i Hercegovinu, saznaje Žurnal. Na sarajevskoj zračnoj luci braća blizanci Amir i Emir Hodžić Procitaj vise\nOpasnost od povratnika sa stranih ratišta je preuveličana\nDNEVNI AVAZ, 20.12.2017\nInstitucije Bosne i Hercegovine uspješno su se izborile s odlaskom bh. građana na strana ratišta, ali još nisu pobijedile radikalni narativ koji je na to poticao ljude, kazao je urazgovoru za “Avaz Procitaj vise\nIbro Ćufurović optužen za terorizam\nTužilaštvo BiH podiglo je jučer optužnicu protiv ISIL-ovca Ibre Ćufurovića iz Velike Kladuše zbog organiziranja terorističke grupe. On je deportiran prije dva mjeseca iz Sirije, gdje je bio u zaroblj Procitaj vise\nZarobljenog Ibru Ćufurovića traže sve policije svijeta\nDNEVNI AVAZ, 22.02.2019\nIme Ibre Ćufurovića iz Donje Slapnice kod Velike Kladuše za sada je jedino poznato s liste ISIL-ovaca iz BiH zarobljenih u Siriji, koji bi uskoro trebali biti vraćeni u našu zemlju. Crvena potjernica Procitaj vise\nSud BiH u posljednjih osam godina pravosnažno je osudio 37 građana Bosne i Hercegovine za krivična djela terorizma na ukupnu zatvorsku kaznu veću od 140 godina! Najveća kazna „Dnevni avaz“ eksklu zivn Procitaj vise


TotalCar.rs » Honda uvodi jedinstveni ADS sistem u novi Civic Tourer\n0 komentara 3077 pregleda\nKompanija Honda najavila je da će najsavremeniji ADS sistem u svetu za automatsko podešavanje visine i hoda amortizera biti korišćen u novom modelu Civic Tourer, koji će na evropskom tržištu biti dostupan početkom 2014. godine.\nOvo je prvi put da se najmoderniji sistem za automatsko podešavanje visine i hoda amortizera u odnosu na podlogu koristi u nekom komercijalnom vozilu. ADS sistem je razvijen u cilju obezbeđenja veće stabilnosti i udobnosti u različitim uslovima vožnje i opterećenja vozila.\n„Korišenjem tehnologije ovog formata u komercijalnom vozilu kao što je Civic Tourer, svim vozačima omogućeno je da iskuse prednosti ovog savremenog sistema koji pruža mnogo sigurniju i bezbedniju vožnju“, izjavio je Adrian Killham, menadžer velikih projekata.\nKako je novi Civic Tourer model projektovan u Evropi, Hondin evropski R&D tim je radio na razvijanju tehničkih i dizajnerskih rešenja. Cilj je bio proizvesti najbolje vozilo u klasi, sa najsavremenijom tehnologijom i prepoznatljivim izgledom.\nProjektni tim razvijao je koncept novog modela na osnovu potreba i očekivanja kupaca na evropskom tržištu. U skladu sa tim i testiranje je sprovođeno u najrazličitijim uslovima vožnje na evropskim putevima.\nNovi Civic Tourer proizvodiće se u Hondinoj fabrici u Velikoj Britaniji. Nakon predstavljanja na Sajmu automobila u Frankfurtu u septembru 2013.godine, na evropsko tržište biće plasiran početkom 2014. godine.\nUvoz automobila: Taksa na kilograme\nBMW M uskoro postaje hibrid\nTračevi: Porsche 961


MEI - Aktuelnosti - J. Joksimović i Pluh: Srbija već pregovara po strogoj metodologiji\nJ. Joksimović i Pluh: Srbija već pregovara po strogoj metodologiji\n20. januar 2020. | Beograd\nMinistar za evropske integracije Jadranka Joksimović sastala se sa ambasadorom Holandije Hilesom Bešor Pluhom. Razgovarali su o procesu evropskih integracija Srbije, očekivanjima od Samita EU u maju, bilateralnim odnosima i situaciji u EU i regionu.\nJoksimović je naglasila da će Srbija nastaviti da dosledno sprovodi reforme koje naši građani u velikom procentu podržavaju, a koje su i deo procesa pristupanja EU i politike održivog ekonomskog razvoja. Naglasila je da Srbija trenutno ima spremne 4 pregovaračke pozicije: 2 – sloboda kretanja radnika, 3 – poslovno nastanjivanje i sloboda pružanja usluga, 14 - transport i 21 – transevropske mreže, kao i da će pregovaračka pozicija za poglavlje 27 – životna sredina i klimatske promene – uskoro biti poslata Evropskoj komisiji. To potvrđuje da Srbija dosledno sprovodi politike EU, ali da dinamika otvaranja novih poglavlja nije u skladu sa brzinom kojom Srbija dostavlja svoje pregovaračke pozicije.\nMinistar je naglasila i da se u Srbiji pažljivo prate debate o budućnosti EU kao i predlozi u vezi sa novom metodologijom proširenja. Podsetila je na činjenicu da je Srbija jedina država na koju je, pre nekoliko godina, primenjena nova metodologija EU, a koja je značila da poglavlja 23 i 24 o vladavini prava moraju biti otvorena među prvima, kao i da su ona takozvana suspenzivna, što znači da se - ukoliko nema napretka u njima, ne otvaraju ni druga poglavlja. Takođe, ministar je podsetila da je Srbija jedina država koja je tokom pregovora o članstvu bila u obavezi da u okviru poglavlja 23 sačini poseban Akcioni plan o pravima nacionalnih manjina, što nije bio slučaj ni sa državama koje su skoro postale članice EU, kao ni sa onima koje danas pregovaraju. Kada je o novoj metodologiji budućnosti EU reč, ukazala je da bi u raspravu o njoj trebalo da budu involvirane i države kandidati i potencijalni kandidati.\nAmbasador Pluh naglasio je da će Holandija – sledeći strog i pravičan model po kome napredak u procesu pristupanja svake države kandidata zavisi od ispunjavanja kriterijuma, nastaviti da podržava proces evropskih integracija Srbije i da je ta tema u fokusu interesovanja holandskog Parlamenta. S tim u vezi, kao veoma značajnu, istakao je činjenicu da se reformama u vladavini prava i ekonomiji daje poseban značaj i ocenio da su one važne za evropske integracije Srbije. Njih bi trebalo pojačati, jer posebno doprinose kvalitetu života građana. Pluh je ukazao i na značaj aktivnosti koje Srbija preduzima radi jačanja regionalne saradnje i stabilnosti.\nJoksimović i Pluh konstatovali su da su bilateralni odnosi dve države na visokom nivou, da ima prostora za njihovo jačanje - najpre kroz privrednu saradnju, pošto je Holandija jedan od najznačajnijih investitora u srpsku privredu. Razgovarali su i o mogućnostima bilateralne pomoći Holandije Srbiji u procesu evrointegracija, a naročito u kontekstu poboljšanja komunikacione strategije različitih aspekata procesa pregovora koje građani konkretno osećaju.


Bogdanović: Vlada ne marginalizuje Njegoša | Aktuelno\nNaslovna POLITIKA Bogdanović: Vlada ne marginalizuje Njegoša\nMinistar kulture Aleksandar Bogdanović rekao je da se ne može govoriti o tome da Vlada Crne Gore marginalizuje Petra II Petrovića Njegoša. Vlada, tvrdi ministar, ne podržava bilo kakav vid otklona od Njegoševog lika i djela\nVlada Crne Gore je, kako je rekao, za vrijeme koronavirusa Njegoša predstavila na poseban način u edukativnim i kulturnim segmentima.\nKazao je da će Vlada nastaviti i u narednom periodu da afirmiše ono što je vid promocije Njegoševog djela.\nOdgovarajući na pitanje Veljka Vasiljevića (DF), Bogdanović je rekao da mu stoji na raspolaganju da posjeti Ministarstvo kulture, kako bi se uvjerio koliko je projekata koji su podržani i inspirisani Njegoševim likom i djelom.\nBogdanović je podsjetio da najveće i najzačajnije državno priznanje, koje se dodjeljuje u Crnoj Gori za oblast književnosti, nosi upravo Njegoševo ime.\nPodstaknuti afirmacijom Njegoša i njegovog djela, podsjeća Bogdanović, prije nekoliko godina predložili smo zakon kojim bi se dan Njegoševog rođenja uspostavio kao državni praznik, posećen crnogorskoj kulturi.\n“Vlada Crne Gore je tu inicijativu Ministarstva kulture prihvatila u cjelini i utvrdila predlog zakona koji je upućen skupštini. Nažalost, u parlamentu nije bilo razumijevanja za tu inicijativu, da bi se nekoliko godina kasnije poslanički klub DF-a pojavio sa istovjetnim zakonskim tekstom”, rekao je Bogdanović.\nTo, kako je pojasnio, nije bilo prihvatljivo, jer je bilo potrebno da se Skupština Crne Gore prethodno izjasni o utvrđenom vladinom predlogu.\n“Pri tom, imali smo u vidu činjenicu da u inicijativi DF-a nije bilo nikakve razlike u odnosu na predlog Vlade”, rekao je Bogdanović.\nMinistar je rekao da smo svjedoci da su “Njegoševe misli i poetski iskazi u našoj bliskoj prošlosti zloupotrebljavani, tumačeni izvan vremena u kojem su nastali i čupani iz konteksta”.\nBogdanović tvrdi da Njegoš ima svoje zasluženo mjesto u istoriji i književnosti Crne Gore.\nReagujući na izlaganje Bogdanovića, Vasiljević je rekao da se četiri puta odbijao predlog da se dan Njegoševog rođenja uvede kao praznik crnogorske kulture.\n“Ako vi kao vlada, nijeste mogli preko vašeg poslaničkog kluba izglasate zakon, mogli su ga izglasati poslanici zajedno sa nama. To je obično foliranje”, smatra Vasiljević.